300 ekintzaile saiatu dira Bureko oihanera iristen, 500 poliziari aurre eginez. (Argazkia: La Croix)\nJoan den otsailaren 22an poliziek –ARGIAn Maddi Txintxurretak ezagutarazi bezala– sakabanatu zituzten Lejuc oihana okupatzen zuten militanteak, Bure bera estu kontrolatuz hortik aurrerako egun guztietan. Joan den larunbatean zientoka ekintzailek aurre egin diete inguruetan manifestaziorik eta ezta bilerarik ere egiteko debekuei eta berriro saiatu dira basoan sartzen, bertan kokatzeko behatoki permanente bat. Ez dute lortu, lekuan ziren kazetarien kalkuluetan 500 ziren polizien presentzia itogarriagatik.\nBure herria otsailetik gaur eta egun harturik daukate poliziek. (Argazkia: @ZIRADies, Twitterrez)\nZabor nuklearrez okupatzen den ADRA agentzia publikoak Buren eraiki nahi du Cigeo Bury biltegi erraldoia, gehiena lurpean joango dena baina Lejuc basoan eduki behar lituzkeena kanporako tximiniak. Hortxe zentratu dute beren ekintza ekintzaile antinuklearrek. Energia atomikoan Europako potentzia nagusi den Frantziak arazo larri bat dauka hondakin erradioaktiboekin eta horien orain lurpeko sarkofago erraldoi batean utzi nahi ditu pilaturik, jakinda milaka urtez arriskutsuak izanen direla.\nIngurumen arloan Europak bizi dituen gatazken artean nagusietakoa bilakatu da Burekoa. Paradoxikoki, Emmanuel Macron presidenteak Ingurumen ministro izendatu duen Nicolas Hulot ekologista famatuaren agintaritzapean. Jendarmeekiko talkari umore pittin bat ezarri nahian, ministroaren abizenarekin jolas eginez –hulotte frantsesez urubia da, mozoloa– manifestari askok aurpegiak estaltzen zituzten hontz itxurako maskarekin. Horien artean poliziek lau zauritu dituzte eta zortzi gehiago atxilotu.\nReporterre hedabidean kronika mamitsuaz gain argazki eta bideo adierazgarriak bildu ditu Herve Kempf zuzendariak berak:\nKanal honetan artxibatua: Hondakin nuklearrak


Nor gara? | Inmolasarte - Inmobiliaria en Lasarte\nSaldu edo alokatu nahi duzu? Bilatzailea Nor gara Kontaktua\nBezeroekin hurbil egotea gure motorra da\nInmolasartek profesional-talde gazte eta dinamiko batek osatzen du. 25 urte baino gehieagoko esperientziakin eta Higiezinen Jabetzako Agenteko (API) kideekin, haien bezeroen gogobetetasun handienak burutuz.\nInmolasarte empresa dinamiko bat da. Proiektu batekin, konprometitutako bitartekaritza eta higiezinen zerbitzuan espezializatutako pertsonak ditu. Gure helburua, bezeroei beren beharretara egokitutako zerbitzu pertsonalizatua eskeintzea da.\nGure enpresaren filosifia, pertsonei lehentasuna ematea da. Horregatik, gure funtzio nagusia, irtenbideak erraztea eta arazoak konpontzea da, bai erosleei edota saltzaileei, banku arloetan aholkuak emanez, etxebizitzen balorozaioan eta salmentaren prosezuan ere.\nGure jarduera, gure bezeroen eta gainerako eregileen beharrak eta eskakizunak asetzea da. Ez duzu ezertan kezkatu beharrik, gainerako guztiak guk egiten dugu!


Akordioa Botín Zentroarekin eta Chillida Lekurekin\nGeografikoki hurbil egoteak eta loturak estutzeko nahiak batzen gaitu. Uda honetan, Botín Zentroarekin eta Chillida Lekurekin akordioa berraktibatu dugu, hiru museoen bisita eta iparraldeko ardatz kulturala sustatzen laguntzeko.\nCentro Botín Chillida Leku


mikel; 2013, Irailak 2 | Iruzkinak ezgaituta They who can give up essential liberty to obtain a little temporary safety, deserve neither liberty nor safety.\nAtzean geratu dira espioitza kasuek gobernu estatubatuarren amaiera ekartzen zuten egun haiek. 1974ko Nixonen dimisiotik ia berrogei urte pasa diren honetan, askoz ere erraldoiagoa den espioitza kasu baten azaleratzeak (Edward Snowdenek kontatutakoa, hain zuzen) ez du ondorio politiko esanguratsurik ekarri. Funtsean, ez dela ezer aldatu ematen du. Edo agian bai?\nAldaketa horiek agian ez dira dimisioetan edo AEBko estatu-makinariaren jarduerarekin bakarrik neurtu behar, erabiltzaileok hartu dugun pribatutasunaren kontzientzia ere gehitu behar baitzaio ekuazioari. Inor gutxik esan dezake ez zuela espero inondik ere horrelako espioitza masiborako programen existentzia, eta hala ere, honelako eskandaluak erabiltzaile askoren aktibazioa eta pribatutasuna zer denaren jabetza ekarri du.\nBaina zenbatean? Erabiltzaileok hasi gara pribatutasuna kontuan hartzen eta ala, eragin politikoaren antzera, gurean ere ez du eraginik izan? Alternatibak egon badaude, eta Prism Break moduko webguneetan era polit eta errazean adierazi dute zeintzuk diren. Pribatutasun kontzientziak erabiltzaileongan izan duen aldaketa neurtzeko, hiru tresna ezagunen erabileraren eboluzioa aztertzen da artikulu honetan.\nTresnekin hasi baino lehen, interesgarria izan daiteke begiratzea ea hiritarrek nolako pertzepzioa duten pribatutasuna eta NSArekin loturiko espioitza kasu erraldoi honen inguruan. Kasua ezagutarazi zenetik gaiaren inguruan eginiko inkesta bakarrenetakoan, Washington Post egunkariak eginikoa, argi ikusten da pribatutasunaren aldeko estatubatuarrak lehen baino gehiago diren arren, oraindik balizko segurtasuna nahiago dutenak, pribatutasuna bigarren plano batean utzita, gehiengoa dira.\nAtlantikoa gurutzatuta gure ingurura etorrita ez dut inkestarik aurkitu, baina 29. artikuluaren lan-taldeak Europako komisioari zuzendutako gutuna (pdf) idatzi du, bere kezka adieraziz eta espioitza eskandaluari buruzko ikerketa independentea iaragarriz. Kontuan izan behar da, enpresa europar gehienek erabiltzen dituzten web eta cloud zerbitzu gehienak AEBtan kokaturik daudela, eta beraz, kezka handia dagoela bertan ostatatutako datuen pribatutasunari buruz.\nGutxi ez balitz, webposta gehienek esku-eskura uzten dute datu pribatuen interzeptazioa (inolako ordena judizial edo antzekorik erabili behar gabe), zifratu gabeko konexioak erabiltzen dituzten heinean.\nOpenPGP, posta elektronikorako zifraketa asimetrikoa arautzen duen estandarra (RFC 4880) da. Gaur egun, berau oinarritzat duten tresna erabilienak PGP komertziala eta GnuPG librea dira. Funtsean, teknologia honek bi komunikatzaileren arteko komunikazio zifratua ahalbidetzen du, aurretik inolako gako sekreturik adostu eta partekatu beharrik gabe.\nHorretarako, erabiltzaile bakoitzak bi gako ditu, bata publikoa, edonork ezagutu dezakeena sistemaren segurtasunari inolako arriskurik suposatu gabe, eta pribatua, erabiltzaileak berak bakarrik ezagutu beharrekoa. Eta zein da bere berezitasuna? Gako publikoarekin zifratu dena, gako pribatuarekin bakarrik deszifratu daitekeela, eta alderantziz. Gako publikoarekin zifratutakoa ezin daiteke gako publikoarekin deszifratu. Honela, erabiltzaile batek beste bati posta bat bidaltzeko, hartzailearen gako publikoaz baliatzen da mezua zifratzeko. Era honetan, hartzaileak bakarrik dakien gako pribatuarekin deszifratu daiteke mezua.\nGako publikoen elkartrukea errazteko, gako publikoak argitaratzen dituzten zerbitzariak daude. Era honetan, zerbitzarian bilatu eta hartzailearen gakoa deskargatu daiteke era errazean gero berari mezua bidaltzeko. Bada, hurrengo grafikak erakusten du zein den azken hilabeteotan eguneko gehitu diren gako berrien kopurua (nahiz eta guztiz zehatza ez izan, erabiltzaile berri modura ere hartu daiteke gako bakoitza):\nEgunean zehar gehitzen diren OpenPGP gakoak. Iturria: sks-keyservers.net\nIkus daitekeenez, eguneko Snowden-ek NSAren espioitza kasua leherrarazi zuenetik, OpenPGP gako berrien gehikuntza bikoiztu egin dela esan daiteke.\nTor, nabigazioa anonimo bihurtzen duen tresna da, helburu-zerbitzarira heldu baino lehen, konexioa hainbat bideratzailetik (relay izenekoak) errebotatu ondoren. Erabiltzaileak ez ezik, zerbitzariak ere anonimotu ditzakeen tresna da, eta hainbat zerbitzu eta webgune aurkitu ditzakegu Tor sare barnean, baita asteburuan etxean egin dezakegun akelarretxorako hornidurak erosteko aukera emango digunik ere. Azken aldiko berriekin pedofilo eta trafikanteek bakarrik erabiltzen duten sarea dela sinestarazi badigute ere, aktibistek, salatariek eta oro har, pribatutasunaz jabeturiko edo pribatutasuna behar duten ehunaka milaka erabiltzailek erabiltzen dute sare hau.\nHona hemen Tor erabiltzaileen eboluzioa azken hilabeteetan:\nTor sarera zuzenean konektaturiko erabiltzaile kopurua\nIkus daitekeenez, ekainean ez, baina abuztuko bigarren hamabostaldian igoera esponentziala izan du sareak erabiltzaile kopuruan, hamabost egunetan erabiltzaile kopurua bikoizterainoko. Ikusteke dago ordea ea erabiltzaile kopuru horri eutsiko dion, ala etorri den bezala joan egingo den. Era berean, ez da argi ikusten erabiltzaile horiek Snowden kasuaren ondorioz hasi diren Tor erabiltzen, edo hariak mugitzen dituen Esku Beltzen baten eraginagatik den. Ars Technicak argitaratutako artikulu batean, erabiltzaile-uholde horren jatorri posibleak aipatzen dira.\nDuckduckgo, gure ordenagailuan exekutatzen den softwarea baino, sareko zerbitzu bat da, web bilatzaile bat hain zuzen. Askotan aipatu dut Twitterren eta bada urte eta erdi erabiltzen dudala. Erabiltzaile-daturik ez dute jasotzen eta bere kodearen zati bat librea da. Sortu zenetik honako eboluzioa izan du bilaketa kopuruan:\nDuckduckgo.com bilatzailean eginiko bilaketa kopuruaren bilakaera. Iturria: https://duckduckgo.com/traffic.html\nIrudian agertzen den P larri horrek egiten dio errefernentzia Snowden-en kasua ezagutarazi zen uneari, gutxi gora-behera. Ikus daitekeenez, erabilera ia bikoiztu egin du hilabeteko epean. Dena den, datuok perspektibarekin ikusita eta Google ahalguztidunarekin alderatuz gero, oraindik oso bide luzea du egiteko.\nBai handitu da pribatutasuna babesten duten tresnen erabilera, baina oraindik tresna horiek erabiltzen ez dituen jende kopurua askoz handiagoa da. Alde batetik, pedagogia arazo bat da; beharrezkoa da azaltzea zergatik pribatutasunerako eskubidea oinarri-oinarrizkoa den, eta ez duen zertan urratua izan behar “segurtasunaren” izenean.\nBestetik, tresnen erabilerraztasun falta ere azpimarragarria da: pribatutasuna, defektuz saguarekin (edo, gero eta gehiago, ukipen-pantaila batean) klik egiten besterik egiten ez dutenen esku jarri behar da, edo ez da pribatutasun orokorturik izango. Arrakasta, aukera horien existentzian ez ezik, horien erabiltzearen erraztasunean datza. Bestela, eraginkortasun gutxidun moda (marjinal) baten aurrean geundeke, eta ez litzateke izango geratzeko etorri den joera orokortu bat. Assangek esan bezala, arma kriptografikoetara jotzeko garaia da, gure eskubide oinarrizkoenak babesteko. Baina denok batera.\nOharra: HTTPS Everywhere eta Truecrypt tresnei buruzko informazio eske ere ibili ostean, hauen erabileraren eboluzioaren daturik ezin izan dut jaso. OTR zifraketadun edo antzeko berehalako-mezularitza zerbitzuei buruzko datu fidagarri eta adierazgarririk ezin izan dut aurkitu.\nmikel; 2013, Martxoak 21 | Iruzkinak ezgaituta Gaur, UniEncounterren izan naiz GPGPU programazioari buruzko hitzaldia ematen. GPGPUa, txartel grafikoak grafikoekin zerikusia ez duten eragiketak egiteko baliatzen dituen programazio-eredua da, kasu gehienetan lan zehatz bat egiteko beharrezkoa den denbora gutxituz.\nNola da hau posible? Bideojoko, diseinu grafiko eta antzekoen industria boteretsua atzetik izanda, azken urteotan grafiko gero eta osatuagoen beharrak gora egin du eta honela txartel grafikoak eragiketa multzo handiak paraleloan egiteraino hobetu dira.\nGrafikoetarako soilik erabili beharrean, paraleloan aritzeko ahalmen hau beste zeregin batzuetara bideratzean dago gakoa. Era honetan, paraleloan exekutatu daitezkeen gauzak txartel grafikoetan azkar-azkar exekutatzen dira, kode zati sekuentzialak betiko PUZ tradizionaletan exekutatzen den bitartean. Hori da GPGPUa, bi tresnei zukua ateratzen dien programazio-eredu hibridoa.\nSaiatu naiz ahalik gaia ahalik eta intuitibo eta errazen azaltzen. Interesa izatekotan, hona hemen diapositibak, blog honetako lizentzia bera dutenak:\nEta zuetako norbait animatzen bada teknologia berri hauei buruzko hitzaldia ostatatzera, blog honetako kontaktua atalera edo aurkezpeneko azken diapositibara jotzea besterik ez du Gurebook.com: DRMari buruz eztabaidatzeko aukera bikaina\nmikel; 2013, Urtarrilak 23 | 9 iruzkin » Atzo bertan irakurri ahal izan genuen albistea: Gurebook.com ataria itxi egingo dute hilaren 31n. Atariak berak adierazitako moduan “arrazoi ezberdinak medio”, jarduna utziko du datorren astean bertan, hilak 31. Egia esan, ez da pozteko moduko albistea, euskal letrak oinarri izan dituen proiektu bat itzali egin baita, hainbat euskal argitaletxeren lanak salgai jartzen zituena. Hala ere, dena esan behar bada, ez da harrera handia izan edota ilusio handiak sortu duen proiektua, eta amaieran ere, izan ditu kritikak.\nDena den, esperientzia honek gauza batzuk nola egin behar ez direnaren adibide modura balio dezake. Nire ustez, Gurebook-en akats handienetakoa hasieratik, eduki guztia DRMarekin saldu izan dutela da, nahiz eta bistan da, ezin dudan ziurtatu atariaren amaierak DRMaren erabilerarekin zerikusia izan duen edo ez. Saiatuko naizena azaltzen zera da: Gurebook-ek DRMrik ez balu erabili, agian oraindik proiektu bideragarria izango zen.\nEskubide Digitalen Kudeaketa (DRM siglekin ezagunagoa), finean, fitxategien kopia eta partekatzea galarazten duen teknika da. Hori kontuan izanda, logikoa izan daiteke, liburuak saltzen dituen denda batek ahalik eta salmenta handienak izateko, kopia galarazten duen sistema bat garatzea. Kopia bakarrik ez, sistema hau ezarria duten liburu elektronikoekin, ezinezkoa baita paperezko liburuekin egin daitezkeen hainbat gauza egitea: lagunen bati uztea, bigarren eskura saldu edo erostea… Baina askoz urrunago doa DRMak egin dezakeen kaltea, aho biko ezpata oso arriskutsua baita.\nDRMa: zintzurri txarretik, kanta onik ez\nInork esaten ez duen arren kostu gehigarria du DRMdun edukia saltzeak. Askotan, gehiago saltzen da DRMrik gabeko edukia, DRMduna baino. Eta badaude zenbait faktore horren kausa izan daitezkeena:\nDRMa ez da doakoa\nDRM sistema bat garatzeak, edo existitzen den sistema bat erabiltzeko ordaindu beharreko lizentziek dirua balio dute. Horren ondorioz, DRMdun edukia saltzerako orduan, edo eduki saltzaileek diru gutxiago irabazten dute, edo, kontrara, erabiltzaileek gehiago ordaindu behar dute DRMdun produktu bategatik, DRMrik gabekoa baino.\nDRMarekin gutxiago saltzen da\nKontrajarria iruditu dezakeen arren, hala izaten da askotan.\nEgun, ez dago DRM sistema estandar eta unibertsalik, hots, DRM sistema bakoitzak gailu edo aplikazio jakin batzuetan bakarrik funtzionatuko du (adibidez, Amazoneko DRMa Kindle-tan bakarrik dabil, FairPlay iTunes duten gailuetan…). Honek esan nahi du, Amazonen erositako liburu bat, ezingo daitekeela irakurri Kindle batetik edo Kindle aplikaziotik ez bada, edota, iTunes bidez erositako kanta bat ezingo dela entzun Android darabilen mugikor batean. Noizbait tresna horiek desagertu eta berriak agertzen direnean, posiblea da erositako DRMdun eduki hori tresna berrietan irakurri ezin izatea.\nGurebook-en kasuan, DRMdun edukia saltzen duen aldetik, bertan erositako liburuak Adoberen DRM sistema onartzen duten gailuetan irakur daiteke bakarrik, alde batera utzita, adibidez, hedadura handia duen Kindle-a, edo Adoberen DRM sistemarekin bateraezinak diren beste irakurgailu batzuk. Edukiok DRMrik ez balute izango, posible litzateke arazorik gabe Kindle-etan irakurtzea, bezero posibleen zerrenda asko haziz. Egia esan, oso erabaki arriskutsua iruditzen zait euskal literaturak saltzeko duen merkatu murritza ikusita, horrelako neurriekin nahita eta zentzugabeki merkatu posible hori oraindik eta gehiago murriztea.\nGutxi ez balitz, gero eta gehiago gara DRMdun edukia erosteari ezetz esaten diogunak, kontsumitzaile modura ditugun zenbait askatasun (berrerabiltzea, partekatzea…) deuseztatzen dituelako. DRMak beraz, DRMdun edukia irakurri ezin edota nahi ez dutenentzat eduki hori ez saltzea dakar.\nDRMa ez da eraginkorra\nDRMaren jatorrizko zioari jarraituz (egile eskubideak babestea), ez pentsa DRMak fitxategien kopiak guztiz ekiditen dituenik, ez baita zaila DRMa erauztea eta motibazio eta denbora pixka bat duen edonork egin dezake. Nahikoa da norbaitek denbora hartu, liburu bati DRMa kendu eta eskuragarri jartzea sarean. Hori egiten duten tresna automatizatuak ere existitzen dira. Sarean bilatzea besterik ez dago horretaz jabetzeko.\nBeraz, DRMaren erabilera, garestia eta murriztailea izateaz gain, askotan antzua da.\nDRMrik gabe, askoz hobe!\nZorionez, bada Gurebook-ez haratago doan euskal liburugintza elektronikoa, eta DRMak onura baino kalte gehiago dituela konturatuz, Susa, Elhuyar, UEU… bezalako argitaletxeek DRMrik gabeko edukia saltzen dute. Susak pausu bat gehiago eman, eta DRMrik gabe argitaratzeaz gain, lizentzia librearekin kaleratzen ditu lanak (Kirmen Uriberen Mussche izan ezik, imajinatzen dut egilearen aukera izango zela).\nMikel Olasagasti lagunak idatzi zuen artikulua Gaur8n, pasadan abenduan, Durangoko Azokaren ajea amaitu berri zegoenean, euskal liburugintzari buruzko gogoeta bat eginez. Bertan, lizentzia libreen aldeko hautua egiten du, etorkizuneko euskal kultura bultzatzeko.\nBerak esandakoarekin ados nagoen arren, uler dezaket zenbaitentzat lizentzia libreak etereo eta filosofikoak begitandu daitezkeela euren lanei aplikatzerako orduan. Bada, DRMaren kasua askoz sinple eta zuzenagoa da: DRMaren erabilera kaltegarria da erabiltzaile, saltzaile zein sortzaileentzat, salmenta, erabiltzeko aukera… gutxiago dakartzan aldetik: askoz gehiago dira kalteak, balizko onurak baino, bereziki saltzailea ez denean erraldoia (Amazon, Apple…).\nmikel; 2012, Abenduak 10 | Iruzkinak ezgaituta Hasieratik izan da internet ikasteko bitarteko bikaina, eta, geroago etorri ziren Wikipedia, Youtubeko bideo azalgarri, milaka howto eta antzekoekin eskaintza ikaragarri hazi zen. Baina oraingoan, arauturiko hezkuntza tradizional eta akademikoa bete-betean sartu da, MOOC (Massive Open Online Courses edo Sareko Ikastaro Ireki Jendetsuak) delakoen eskutik. Aurtengo fenomeno berria ez diren arren, 2012an errotu dira MOOCak, sare bidezko hezkuntza irauliz. Hartzen ari diren garrantziaren seinale, zenbait komunikabide berezitu eta orokorretan ere aipatu dituzte.\nHauek, posible egin dute gaur egun, sareko konexioa duen edonork, unibertsitate ospetsu zein irakasle errekonozituek gidaturiko klaseak hartzea. Eta “klaseak hartzea” diodanean, bideoetan grabaturiko ikasgaiez gain, ariketa eta azterketez ari naiz, hots, pakete osoa. Kasu askotan gainera, ikasleek proba guztiak gainditzen badituzte, ikastaroa gainditu dutenaren ziurtagiria jasotzen dute.\nParadigma berri honekin, ikastaro bakoitzean milaka ikaslek hartzen dute parte, doan eta sarearen bitartez. Ikasketa eredu honen adibiderik ezagunena Coursera da, eta Joxe Arantzabalek idatzi zuen berari buruz irailean. Baina badago mundu askoz anitzagoa Courseraz haratago:\nUdacity. Ikastaroek ez dute denbora mugarik. Unibertsitateekin hitzarmenak eduki baino, irakasleekin lan egiten duen webgunea da. Irabazi asmoa du.\nedX. MIT, Harvard eta Berkeley moduko unibertsitateetako ikastaroak eskaintzen ditu, irabazi asmo gabekoa da.\nUdemy. Ikastaroak ez daude unibertsitate munduarekin loturik hainbatetan, askotan maila altuko profesionalak dira irakasleak. Ikastaro batzuk ordainpekoak dira. Irabazi asmoa du.\nKhan Academy. Goi mailako hezkuntza edonoren esku uztea helburu duen irabazi asmo gabeko webgunea da.\nNik egia esan, horietako batzuk egon naiz gainbegiratzen, eta Courseran eta Udacityko zenbait ikastarotan eman dut izena. Doan diren aldetik, ikastaro batzuk zehatz-mehatz jarraitu eta ikasteko, beste batzuk interesa dudan heinean jarraitzeko eta beste batzuk zerbait interesgarria begiratzeko edota dokumentazioa jaisteko, etorkizunean baliagarria izango zaidalakoan. Gainera, plataforma batzuek beste batzuk baino malgutasun handiagoa onartzen dute epeei dagokionez.\nPlataforma hauetan irakasten diren gaien artean informatikarekin loturikoak dira gehienak, baina aukera oso anitza dute, zaldien elikadura edo puntua nola egin irakasten dutenak, adibidez. Bada karrera oso bat planifikatu duenik ere Courserako ikastaro sorta batekin.\nKlase eta ziurtagiriak? Eliteko unibertsitateak? Eta gainera doan? Zer galdu dut?\nHasiera batean, kontrajarriak dirudien arren, eredu berrian bete-betean sartu diren unibertsitate asko pribatuak dira, irabazi-asmodunak horietako batzuk. Gainera, AEBn jaio eta indar gehien duen eredua izanik, arraroa ematen du goi mailako hezkuntza egiteko ikasleak zorpetu egiten diren herrialde bateko unibertsitateak izatea ereduaren bultzatzaile nagusiak. Har dezagun adibide modura Stanford: bertako ikasleak, bataz bestean, 14.000 dolar baino gehiagoko zorra dutelarik graduatzen dira, eta Courseran, aldiz, posible da unibertsitateko ikasgaiak doan jasotzea.\nEta ez bakarrik unibertsitateak, MOOC plataforma bi handienek, Coursera eta Udacityk, irabazi asmoa dute eta beraz, ondorioztatu daiteke MOOCekin dirua egiteko aukera dagoela. Sarean dauden doako zerbitzu gehienen modura, aktibo nagusia ez da erabiltzaileei ematen zaien zerbitzua (ikastaroak), baizik eta erabiltzaileei buruzko datuak. Lan bila dabiltzan erabiltzaileak hala adierazi dezakete profilean, eta plataformek eskuragarri jartzen dituzte datuok (bai ikastaroetakoak, bai erabiltzaileok igotakoak) enpresentzat.\nBestalde, bestelako finantziazio iturri bat ziurtagiriena izan daiteke. Aipatu dut hainbat ikastarok opatzen dutela ziurtagiria, irakasleak sinatuta hainbatetan. Baina koska txiki bat ere badago: ziurtagiriak irakasleak sinatzen dituen arren, ez dira unibertsitateak argitaraturikoak, beste erakunde batek (Pearson Courseraren kasuan eta Udacity bera Udacityrenean) baizik. Aukeretariko bat da erabiltzaileok, unibertsitate batek argitaraturiko ziurtagiriengatik diru kantitate txiki bat ordaintzea, eta ikastaroko milaka ikasle daudela kontuan hartuta, diru iturri garrantzitsua izan daiteke berau.\nEsperientzia berria diren aldetik, ez dago argi lan-munduan ziurtagiriek izango duten balioa zein izango den, etorkizunak esango du. Argi dagoena zera da, ziurtagiri horien balioa gizarteratzekotan, gaur egungo unibertsitate-eredua errotik alda dezakeela.\nWikipedian aurkitu daiteke Courseraren negozio ereduari buruzko informazio gehiago.\nParadigma berria jaiotzen ari al da?\nHezkuntza eredu berriari buruzko eztabaida heldu da, honelakoetan ikasten dugun milaka ikasleotaz gain, unibertsitateak ere hasi dira mugitzen, batez ere distantziara klaseak ematen dituztenak. Hurbilen ditugun distantziako unibertsitateen artean, UOCtek artikulu mamitsu batean agertu du kezka, internet bidezko unibertsitatea izanda ere, bere balio erantsia azpimarratuz honelako kurtsoekiko eta MOOC ereduaren eraginkortasuna zalantzan jarriz. UNEDek, aldiz, plataforma propioa, Unedcoma, garatu du kurtso propioak eskaintzeko, eta oraindik hasieran dagoen arren, interesgarria izan daiteke ikustea zein bidetatik doan. Azkenik, CNEDek ez du ematen pausurik eman duenik ez MOOCen alde, ez aurka.\nErabilerak gora egingo du eta UOCek duen antzeko jarrerak epe ertain zein luzera kaltegarriak izan daitezke. Garrantzitsua da unibertsitate batentzat paradigma berri honek ze aukera dituen aztertzea eta ahal bada, parte hartzea. Ez da jakina zein den aurrera egingo duen eredua, baina, badaezpada komeni da lehiaketa hurretik jarraitzea, ostean atzean ez geratzeko.\nEta ez dut aipatu, baina, Unedcoma software libre gainean dago muntatuta (OpenMOOC plataforma), beraz gogoak eta denbora besterik ez dira behar zerbitzari batean muntatu eta sareko euskal unibertsitate propio bat eraikitzeko. Interesgarria honek ere zabal ditzakeen aukerak, garai bateko herri unibertsitateen bigarren loraldi digitala ekarriz, Coursera eta antzekoen logika komertzialetik kanpo baina hezkuntza demokratizatuz. Gure aldetik, ez genuke inolako beldurrik izan behar, eta baliatu beharko genukeen aukera da. Gaur egun, nekez aurkituko dugu eredu hoberik jakintza doan eta lau haizetara barreiatzeko.\nJakintza askea badugu, baita entziklopedia askeak ere. Agian, unibertsitate askeen garaia heldu da.\nPost Scriptum: Iñaki Arenazaren bitartez jasotako Chronicle Of Higher Education-en artikulu bat jartzen dut hemen, MOOC plataforma handienen negozio-eredua zertan datzan zehatz-mehatz azaltzen duena.\nPost Post Scriptum: Euskadi Irratiko Amarauna saioan MOOCei buruz hizketan aritu ziren igandean, abenduak 16, Benito Fiz, Josu Lezameta eta Joxe Rojas. EITBko Nahieran-en entzungai (eta deskargagai) duzue saioa (46. minututik aurrera).\nmikel; 2012, Azaroak 26 | Iruzkin bat » Atzo Twitterren aurreratu nuen modura, jada Bildu.net berria erabilgarri dago. Euskal ziberespazioan bizirik dirauen proiektu beteranoenetariko bat da hau, 2006an hasi baitzuen bere ibilia, Gorka Julio eta Arkaitz Zubiagaren eskutik. Ordutik hona, milatik gora erabiltzailek ia 23.000 laster-marka gorde dituzte bertan, tartean nik. Era erraz eta erosoa zen laster-markak leku zentralizatu batean izateko, baita inguruko edota intereseko jendeak zer lotura gordetzen zituzten ikusteko.\nZoritxarrez, azken garaiotan spamaren eraginpean egon da Bildu.net, bere mantenurako gero eta denbora gehiago eskatuz eta erabiltzaileon esperientzia okertuz. Gutxi ez balitz, Bildu.net-en atzean zegoen Scuttle softwarea jada ez zen mantentzen eta eguneraketarik ez zeukan. Era berean, ez nuen alternatiba egokirik aurkitzen, ez hizkuntza aldetik, ezta produktu aldetik ere (Delicious berria ez dut inoiz ulertu). Beraz, Bildu.net hala edo nola hobetzeko jarri nintzen Gorkarekin harremanetan. Ikusi nuen Scuttle-ren oinarrituriko software berria zegoela martxan, SemanticScuttle, aktibo dagoena eta spamaren aurkako neurriak dituena.\nBeraz, lanean hasi nintzen Bildu.net-eko edukia plataforma berrira ekartzeko: Arkaitz Zubiagak jatorrizko Scuttle-rako eginiko itzulpenetik abiatuta SemanticScuttle itzuli nuen (laster egongo da eskuragarri Librezalen), eta denboratxo batez makina birtual batekin frogetan ibili ondoren lortu nuen datu-basea, hau da, eduki osoa, migratzea. Atzotik aurrera, Bildu.net berritua jada martxan dabil, zorte apur batekin spamaren minbiziaren aurka eustearekin batera berriz ere euskal internautontzat tresna erabilgarria bihurtzea helburu duelarik.\nNoski, zerbitzu batez aritu naiz, baina berau aplikazio libre batean oinarrituta egonda, posible da SemanticScuttle jaitsi eta enpresako, elkarteko… zerbitzaria jartzea kide desberdinen artean loturak elkartrukatzeko, nahi izanez gero, euskaraz.\nBildu.net berria aplikazio sozialagoa da, erabiltzaileek elkarrekintza handiagoa dutelarik aplikazioarekin. Berritasunetako batzuk hauek dira:\nEtiketa habiaratuak. Etiketak bata bestearen barruan jartzeko aukera, alegia (EH > Gipuzkoa > Arrasate > Bedoña)\nLaster-marka bakoitzaren alde bozkatzeko aukera\nLaster-markei ohar pribatuak eransteko aukera\nErabiltzaileak kontaktu modura gehitzeko aukera, eduki pribatua partekatzeko\nLaster-markak aldatu/ezabatzeko aukera\n… eta beste aukera asko gehiago\nMigrazioa, detaile teknikoak\nSemanticScuttle datu base konplexuagoa darabil Scuttle-k baino, 4 taula izatetik 14 izatera pasatzen baita, aplikazioa bera osatuagoa delako. Dena den, datuak beraz aplikazio batetik bestera pasatzeko, beharrezkoa da erabiltzaile, laster-marka eta etiketak migratzea:\nINSERT INTO bilduberria.sc_users (uId,username,password,uDatetime,uModified,name,email,homepage,uContent) (SELECT * FROM bilduzaharra.sc_users);\nINSERT INTO bilduberria.sc_bookmarks (bId,uId,bIp,bStatus,bDatetime,bModified,bTitle,bAddress,bDescription,bHash) (SELECT * FROM bilduzaharra.sc_bookmarks);\nINSERT INTO bilduberria.sc_bookmarks2tags (SELECT * FROM bilduzaharra.sc_tags);\nBehin edukia migratuta, honen karaktere-kodeketa aldaketa egitea komenigarria izan daiteke, aplikazio berrian tildedun eta antzeko hizkiekin arazorik ez izateko. Horretarako, jatorrizko Bildu.net-ek zerabilen Latin1 kodeketatik UTF-8-ra pasatu behar da. Hainbat eta hainbat metodo erabiltzen saiatu ostean, hiru pausutan eginiko bide hau izan da arrakastatsuena:\nALTER TABLE sc_bookmarks MODIFY bTitle blob;\nALTER TABLE sc_bookmarks MODIFY bDescription blob;\nALTER DATABASE bilduzaharra charset=utf8;\nALTER TABLE sc_bookmarks MODIFY bTitle VARCHAR(255) CHARACTER SET utf8;\nALTER TABLE sc_bookmarks MODIFY bDescription VARCHAR(255) CHARACTER SET utf8;\nOrain badakizue: probatu, eta gustukoa izanez gero, jarraitu erabiltzen. Post scriptum: Firefox erabiltzen duzuenontzat, Scuttle gehigarria ere primeran dabil Bildu.net berrira laster-markak bizkor gehitzerako orduan. Hobespenetan, helbide modura http://www.bildu.net ipini besterik ez duzue egin behar.\nPost post scriptum: Norbaitek (zarena zarela, eskerrik asko!) Teknopatak antolaturiko sei@2012 leihaketarako izendatu du bildu.net berritua. Gustuko baldin baduzue berau, bere alde eman dezakezue bozka bertan.\nmikel; 2012, Irailak 12 | Iruzkinak ezgaituta Azkenaldian asko ugarituriko URL laburtzaileek, erosoak izateaz gain, hainbat arazo ere badituzte. Artikulu honetan, arazo horietako batzuk aipatu eta horiek ekiditeko zer egin daitekeen azaltzen da.\nURL laburtzaileak, URLak edo sareko baliabide desberdinen (webguneak, fitxategiak…) helbideen luzera moztea ahalbidetzen duten zerbitzuak dira. Hau da, karaktere asko dituzten helbideak karaktere gutxiago dituzten helbide batekin ordezkatzen ditu, ondoren birbideraketa bat egiten da URL motzetik luzera, erabiltzaileak prozesu horretan parte hartzen ez duelarik.\nAdibidez hurrengo URL luzea\nera honetara laburtzen du tinyurl zerbitzuak:\nOstean, bigarren URL labur honek luzeari egingo dio erreferentzia. Bistan da bigarren helbidea errazagoa dela gogoratzeko edota inprimatzeko.\nAzken identifikatzailea (KindleWireless adibidean), zerbitzu batzuetan erabiltzaileak aukeratu dezake, baina gehienetan ausaz esleitzen dira. Gauzak honela, askoz errazagoa da bigarren helbidea gogoratzea edo partekatzea eta, arrazoi hau dela medio oso erabiliak dira karaktere-muga jakina duten sare sozialetan edota prentsa idatzian erreferentziak egiterako orduan, estekak ezin baitira horren erraz adierazi.\nBehar honi erantzuteko, milaka doako zerbitzu sortu dira, tartean euskarazkoak ere. Sare sozialak ere pasa dira automatikoki erabiltzaileek txertaturiko loturak euren URL laburtzailea erabiliz automatikoki laburtzen (t.co Twitterrek eta fb.me Facebook-ek adibidez). Gaia umorez hartu eta URL luzatzailea sortu duenik ere badago. Laburtzaileen ageriko erosotasun honen azpian, ordea, badaude hainbat arazo, horren agerikoak ez direnak.\nOpakutasuna. URL laburtu guztiak antzekoak dira, hau da, webgune, fitxategi edota zerbitzu oso desberdinei erreferentzia egiten dieten aren, erreferentzia hori zertan datzan jakitea zaila da. Demagun gure Twitterreko lagun batek lotura laburtu bat bidaltzen digula: nola jakin helbide horren atzean azken parrandako argazkiak, berri interesgarri bat edo software kaltegarri bat dagoen, baldin eta loturan http://tinyurl.com/XXXXX bakarrik agertzen bada? URL laburtzaileen erabilera desegoki eta arriskutsuen hedapen zabalaz jabetzeko, nahikoa da bilaketa arin bat egitea.\nURL laburtzaileak software kaltegarria hedatzeko erabili izan dira. Irudiaren egileak: Kizar, Silzor, Yellowlcon eta Everaldo Coelho Wikimedia Commonseko erabiltzaileak. GNU GPL 2.1 lizentziapeko irudia.\nErreferentziak galtzea. Argi dago webgune bat desagertzean bertako edukia berarekin batera desagertzen dela maiz, nahiz eta edukia eskuragarri mantentzeko Archive.org moduko proiektuak existitzen diren. Antzeko era batean, URL laburtzaile bat desagertzean, URL laburretik luzera zeuden erreferentzia guztiak galdu egiten dira eta beraz, lotura laburrak jada ez dira erabilgarriak. Eginiko ikerketa batek, zerbitzu hauen %61a hilik dagoela ondorioztatu du. Ez da batere sinesgaitza pentsatzea etorkizun hurbil batean blogetan, Bildu.net moduko batzaileetan, Twitterren edota nabigatzailean gorderiko hainbat lotura eta laster-marka gal ditzakegula. Nahiz eta jatorrizko edukiak bere horretan jarrai, bertara heltzea ahalbidetzen zizkiguten URL laburrak ez dira erabilgarriak izango, edukia galdu izan bagenuenaren antzeko egoera izanik.\nZer egin, bada, arrisku hauen aurrean?\nURL laburren atzean zer dagoen jakin ahal izateko, Longurl.org webgunea erabili daiteke. Bertan, URL laburra hartu eta zein URL luzeri egiten dion erreferentzia agertzen da. Bertan sar daiteke lagun, ezagun edo ezezagunen batek bidalitako URL laburra, zein domeinutara eta zein fitxategi motara eramaten duen ikusi ahal izateko.\nEra honetan, loturari buruz informazio gehigarria lortzen da eta fidagarria den edo ez erabakitzea errazagoa da, edukia bisitatu edo ez aukeratu daitekeelarik. Gogoratu, nahiz eta laguna konfiantzazkoa izan, posiblea dela bera aurretik infektatua izana eta loturadun mezua automatikoki berak ezer ez jakin gabe bidali izana. Honelakoetan, pixka bat paranoikoa izatea, inozoa izatea baino hobea izaten da.\nQR kodeak alternatiba egokiak izan daitezke sarez kanpoko erabiletarako.\nURL laburtzaileek dituzten loturak ez galtzeko, komeni da batzaile eta abarrekoetan posible den guztietan jatorrizko URL luzea erabiltzea, edukiari eginiko loturak euren eskuetan ez egoteko. Paranoia maila oso altua eta disko gogorrean espazio libre asko izanez gero, batzailerik erabiltzea ez da beharrezkoa eta posible da zuzenean gustuko web horriak Wget moduko tresna batekin jaitsi eta disko gogorrean gordetzea. Honela, norberak loturak gorde beharrean, internet txiki propioa izango luke disko gogorrean. Txantxak alde batera utzita, badaude helbide luzea erabiltzea posible ez den egoerak (paperezko prentsan adibidez), orduan, komenigarria izan daiteke lotura bakarra jartzea, jada lotura guztiak era egokian jarrita izango dituen testuaren sareko bertsio bati erreferentzia egingo diona. QR kodeak, adibidez, alternatiba interesgarria dira horretarako, era erraz eta estandar batean ahalbidetzen dutelako sareko eduki batera heltzea, gero eta hedatuago dauden smartphone bat erabiliz. Hala ere, komeni da lotura luzea, tamaina txikiagoan bada ere, nonbait agertzea edukia smartphone-ik ez dutenen esku ere uzteko.\nGauzak honela, URL laburtzaileen desagerpenak ekarriko lukeen arazoen ardura ez da atzo goizekoa. Aurre eginez, Urlte.am taldeak, sei hilabetetik behin URL laburtzaileen loturez osaturiko fitxategi bat argitaratzen du Torrent bidez (bidenabar, berandutxo dabiltza uztaileko argitalpenarekin). Beraz, nahiz eta zerbitzu bat desagertu, horrelako fitxategi batekin posible litzateke loturak -batzuk behintzat- berreskuratzea.\nIa denaren moduan, URL laburtzaileak ez dira ez zuri eta ez beltz; erosoak izan arren, etorkizunera begira arriskuak badituzte -handiak gainera-, eta garrantzitsua da haietaz jabetzea. Hori dela eta, bakarrik benetan beharrezkoak direnean erabiltzea izan daiteke egokiena, erabilpen masiboak arriskuak ekar ditzakeelako, bai software kaltegarrien hedapenean, baita haiekiko menpekotasunaren ondorioz datu askoren galera ere laburtzaileak desagertzean.\nOharra: Eskerrik asko Twitterreko @theklaneh, @Orhipean, @enezp, @LoztiaNineu, @julen eta @agonirena erabiltzaileei “URL laburtzaile” terminoa erabiltzea gomendatzeagatik.\nmikel; 2012, Martxoak 20 | Iruzkinak ezgaituta Gauza jakina da migratzerakoan edota denboraldi bat beste herrialde batera pasatzen joatean, hainbat gauza aldatu egiten direla etxeko ohituretatik, otorduak egiteko ordutik gizarte-antolakuntzaraino. Alemanian, bereziki, aldaketa handiena, “mendebaldekoa” deritzon gizarteetatik ez datozenek pairatzen dute: indiarrek, txinatarrek, afrikarrek, arabiarrek. Askotan horrek suposatzen duen drama handia edo izugarrizko shock kulturala aldera utzita, badaude irribarrea ateratzen duten kasuak ere. Tartean, jarraian kontatzera noana.\nPasadan astean indiar berri bat etorri zen bizitzera gure egoitzara: ingeniaritzan doktorea eta egunero-egunero bizarra ederki eginda alkandora eta txaleko dotorea erabiltzen dituen horietakoa. Etorri eta segituan, erosketak egitera abiatu zen, beharrezkoak izango zituen gaiez hornitzeko: janaria, izarak eta sukaldeko tresnak.\nIgande goizean, buelta bat egitera nindoala, erosi berri zuen zartagina garbitzen ikusi nuen, gogor, sukaldean. Garrantzia handiegirik eman gabe jarraitu nuen kalera, egiten zuen eguraldiarekin eguna kanpoan pasatzera.\nIluntzean bueltatzean, nire harridurarako, oraindik zegoen sukaldean zartagina garbitzen. Agurtu barik nuela eta, agurtzera sartu nintzen nire burua aurkeztera, eta ohiko kontuez aritu ostean (izenak, Alemanian zer egiten ari ginen…) zartagina aipatu zidan. Oso haserre aipatu gainera, Alemaniara etorri eta dirutza ordaindu zuelako zartagin sinple bategatik eta, batez ere, zikin saldu ziotelako dendan.\nDena den, egun osoa garbitzen igaro ostean, lortu zuen zartagina garbitzea, baita emaitza harro erakutsi ere. Ezin zen ukatu egindako lan eskerga, inoiz zartagin bati ikusi ez diodan distira baitzuen hark, zilar-koloreduna, bai barrutik eta bai kanpotik. Hainbeste igurzten egon ondoren gorrituta zituen atzamarrekin erakutsi zidan zartaginaren itxura garbitu aurretik, smartphonearekin ateratako argazkian.\nBeltz zegoen zartagina, baina ez zen zikinkeria bizilagunak kendutakoa. Irribarreari ozta-ozta eutsiz azaldu behar izan nion, barrua beltza duten zartaginak ez daudela zikin, baizik eta janaria ez itsasteko duten babeserako geruza zela hori. Liluraturik, atzo zartagin berria erosi zuen, baita atoan bertan afaria prestatzen zuela smartphonearekin bideoa grabatu eta lagunekin Facebooken konpartitu ere.\nZartagin zaharra gelan eskegi du, oroigarri modura.\nmikel; 2011, Abenduak 22 | Iruzkinak ezgaituta Cryptocat kode-irekiko web aplikazioa da, hainbat pertsonen arteko elkarrizketa pribatu eta seguruak izatea ahalbidetzen duena.\nmikel; 2011, Urriak 21 | Iruzkinak ezgaituta Prokrastinatzeko inbentatu den tresnarik eta onena izanik, interneti ezin zitzaizkion falta jokoak. Edonon daude, milaka dira, milioika, agian… Jolasteko nabigatzailea izatearekin nahikoa den jokoetaz ari naiz: flash joko adiktiboak, estrategia jokoak, rol jokoak… Denbora zerbaitekin bete beharra izanik, tira, ez dut esango aditua naizenik, baina noiz edo noiz jolastu izan dut horietakoren batera. Baina aitortu behar dut, ezagutu berri dudan joko honek txokatu egin nau, desberdina da. Izenburutik ondorioztatuko zenuten moduan, Chore Wars-ez (Zereginen gerrak) ari naiz.\nRol jokoa da, non jokalari bakoitzak pertsonaia bat kontrolatzen duen, bere atributu eta itxurarekin. Zenbait pertsonaia desberdinek talde bat osatzen dute, bertan abenturak planteatzen direlarik. Bukatutako abentura bakoitzeko, pertsonaiak esperientzia irabazten du, eta esperientziarekin batera, dituen atributuak doaz hobetzen.\nEta honaino irakurri baduzu, irakurle, pentsatuko duzu ea Amerika deskubritu dudan, horrelako ehunaka joko baitaude sarean zehar. Egia da, baina joko honen berezitasuna, abentura bakoitza etxeko zeregina dela da, aurretik definitzen delarik etxeko lanaren (abenturaren) saria. Hau da, dragoiak hiltzen joan beharrean, komuna garbitzen, loreak ureztatzen, erosketak egiten… joaten da gure heroia. Kasu honetan, rol-joko iraultzailea izanik, erabiltzaileak ez du ezer imajinatu behar, ezta grafiko kutre batzuetan begiratu ere, bere eskuetan dago abentura lehen pertsonan bizitzea! Behin etxeko lanak/abentura burututa, heroiaren bitartez erabiltzaileak egindakoa aldarrikatzen du eta dagokion saria jaso (esan bezala, esperientzia puntuak, batez ere).\nZertarako balio duen jokoak? Nahi denerako: ikasle-pisu (friki) batean hilabete amaieran puntu gehien dituenak katxi bat doan jasotzeko, umeak edo frikiak etxeko lanak egitera motibatzeko… Baina, batez ere, jokoaren balioa kide bakoitzak etxean/bulegoan… egiten duen lana, aurretik definituriko arau batzuekin (abentura bakoitzak zenbateko saria duen) kuantifikatzeko tresna izatean datza. Tresna frikia da, bai, baina bere mamia ere badauka oskol frikiaren azpian, balio kuantitatiboa ematen baitio askotan ematen ez zaion zerbaiti; eskala horrekin, posible da kuantifikatzea lan-banaketaren oreka (edo desoreka) maila, balorazioak egiteko edo aldaketa konkretuak proposatzeko.\nPrest al zaude superheroiz jantzi, fregona hartu eta abenturari ekiteko?\nmikel; 2011, Apirilak 28 | Iruzkin bat » Gaztelumendiren txio baten bitartez heldu naiz artikulura. Bildu aspira a lograr 822 ediles y gestionar casi 300 millones dio La Razón egunkariak. Pixka bat beherago, El mapa soñado por Bildu erakusten digu, Euskal Herriko hainbat udalerri agertzen direlarik bertan, markaturik.\n© La Razón. Lotsagabeki eta hotlinking eginez neuk lapurtuta hartuta.\nMapan arreta ipintzea besterik ez da behar mapa benetan txarto eginda dagoela ikusteko. Bizkaiko kostan, esaterako, ez dute udalerri bakar bat bera ere ez bere lekuan jarri (Ea, Ondarroa, Lekeitio eta Bermeo), Busturia bera ere Lea-Artibain dago kokaturik, bere izena Bizkaiko eskualde oso bati ematen diola kontuan izan gabe. Jarraitu dut begira, baina egia esan Bizkaia oso-osorik dago hankaz gora (Bilboz gain ez dute udalerri bakar bat ere bere lekuan jarri, saiatu Gernika topatzen, adibidez).\nAraban, Aramaio eta Legutio lekutan jarri dituzte eta Gipuzkoari dagokionez, Usurbil kostan dago, Zumaia inguruan, eta Aretxabaleta, Oñatin (ziur akats gehiago egongo direla). Nafarroan aldiz, Leitza aldatu dute lekuz, hegoalderago bidali baitute.\nHorren erraz kontrastatzen den informazioa horren gaizki agertuz, egunkari espainiarraren kazetaritza maila nahiko agerian uzten dela uste dut.\n« Aurreragoko sarrerak


Goierri最佳旅遊景點 — Airbnb\n1. Aizkorri-Aratz parke naturala\n6. Parque Natural Aralar\n8. Ermita de la Antigua\n9. Alsasua - Altsasu\n12. Sierra de Urquilla\n13. Biltoki Jatetxea\n16. Leku Ona


Bailly (Oise) - Wikipedia, entziklopedia askea.\n49°29′44″N 2°58′11″E / 49.4956°N 2.9697°E / 49.4956; 2.9697Koordenatuak: 49°29′44″N 2°58′11″E / 49.4956°N 2.9697°E / 49.4956; 2.9697\nCarlepont, Chiry-Ourscamp, Pimprez, Saint-Léger-aux-Bois, Tracy-le-Mont eta Tracy-le-Val\n306 (%48.6) 330 (%52.5)\nBailly Frantziako udalerria da, Oise departamenduan dagoena, Frantzia Garaia eskualdean. 2013an 601 biztanle zituen.\n2007an Bailly udalerrian erroldatutako biztanleak 601 ziren. Familiak 206 ziren, horien artean 28 pertsona bakarrekoak ziren (20 bakarrik bizi ziren gizonak eta 8 bakarrik bizi ziren emakumeak), 65 seme-alabarik gabeko familiak ziren, 109 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 222 etxebizitza zeuden, 207 familiaren etxebizitza nagusia ziren, 4 bigarren erresidentzia ziren eta 11 hutsik zeuden. Etxebizitza guzti hauek 222etxeak ziren. 207 etxebizitza nagusietatik 188 bere jabearen bizilekua ziren, 15 alokairuan okupaturik zeuden eta 4 doan lagata zeuden; 4 etxek bi gela zituzten, 26 etxek hiru zituzten, 59 etxek lau zituzten eta 118 etxek bost zituzten. 155 etxek euren parking plaza propioa zuten azpian. 74 etxetan ibilgailu bat zegoen eta 115 etxetan bat baino gehiago zituzten.\nBailly udalerriko biztanleria-piramidea 2009an .\n2007an lan egiteko adina zuten pertsonak 394 ziren, horien artean 305 aktiboak ziren eta 89 inaktiboak ziren. 305 pertsona aktiboetatik 291 lanean zeuden (172 gizon eta 119 emakume) eta 14 langabezian zeuden (2 gizon eta 12 emakume). 89 pertsona inaktiboetatik 24 erretiraturik zeuden, 27 ikasten zeuden eta 38 "bestelako inaktibo" gisa sailkaturik zeuden.\n2009an Bailly udalerrian 247 unitate fiskal zeuden, 711 pertsonek osaturik. Pertsona bakoitzeko diru-sarrera fiskalaren mediana urteko 19.038 euro zen.\n2007an zeuden 17 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 8 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 1 higiezinen enpresa zen eta 2 zerbitzu enpresak ziren.\n2009an zeuden norbanakoentzako 8 zerbitzu publikoetatik, 1 igeltseroa zen, 2 margolariak, 2 iturginak, 1 argiketaria, 1 eraikuntza enpresa eta 1 higiezinen agentzia.\n2000. urtean Bailly udalerrian 6 nekazaritza-ustiategi zeuden.\nPimprez (2,4 km)\nSaint-Léger-aux-Bois (2,5 km)\nTracy-le-Val (2,8 km)\nRibécourt-Dreslincourt (3,8 km)\nTracy-le-Mont (4,0 km)\nCarlepont (4,3 km)\nMontmacq (5,3 km)\nCambronne-lès-Ribécourt (5,4 km)\nChiry-Ourscamp (5,6 km)\nMultimedia: Bailly (Oise)\nBNF: 15267282v (data)\nOrriaren azken aldaketa: 13 otsaila 2021, 10:59.


Donostiako Klasikoa 2021 mundu osoan ikusi eta entzungo da EITBren eskutik uztailaren 31n\nDonostiako Klasikoa, larunbat goizean, zuzenean, ETB1en eta eitb.eus-en\nDonostiako Klasikoa jokatuko da gaur (uztailak 31), UCI World Tourreko proba garrantzitsua, Itzulia Basque Country-arekin batera. EITBko hedabideen bitartez, lasterketa mundu osoan ikusi eta entzungo da, ikus-entzunezko taldeak Euskal Herrian egiten den kirolari merezi duen bultzada emateko duen konpromisoa berretsiz. Goizean, 12:00etan hasita, emakume txirrindulariak izango dira lehian; eta arratsaldean, 15:00etatik aurrera, gizonezkoen proba jokatuko da.\n50 profesional baino gehiagok lan egingo dute egun horretan Donostiako Klasikoaren emankizuna telebista, irrati eta Internet bidez zabaltzeko. ETB1en, Euskadi Irratian, Radio Euskadin, eitb.eus-en eta EITB Albisteak eta EITB Nahieran aplikazioen bidez jarraitu ahal izango da proba.\nTelebistako emankizuna Fermin Aramendik eta Xabier Usabiagak gidatuko dute Donostiako Alderdi Ederren kokatutako set berezitik, eta Alfontso Arroiok errepidean gertatzen denaren berri emango du mototik. Goizean, emakumeen lasterketaren kontakizuna egiteko Dorleta Eskarmendi aditua izango dute lagun eta arratsaldeko emankizunean hainbat gonbidatu hartuko dituzte zuzenean.\nDonostiako Klasikoaren telebista seinalea lau haizetara zabaltzeko lau moto izango ditu EITBk errepidean (hiru kamerari eta kazetari bat eramanez) eta hamar kamera helmugan. Motoetako batean Gyrobike kamera joango da, errepideko irudiak modu egonkor batean eskaintzen dituena. Helikopteroak lasterketaren plano zabalak eskainiko ditu airetik eta hegazkin bat emankizuneko seinalea eramateaz arduratuko da.\nEuskadi Irratiko emanaldia Maitane Urbietak gidatuko du. Kontakizuna egiteko Jon Hernandez (estudiotik) eta Iñaki Berastegi (mototik) kazetariak eta Eugenio Goikoetxea aditua izango ditu lagun. Radio Euskadiri dagokionez, Alberto Negro arituko da esatari lanetan, Joseba Beloki adituarekin. Dani Egañak mototik jarraituko du lasterketa.\nAbuztuan beste bi hitzordu\nTxirrindularitza eskaintzak jarraipena izango du abuztuan. Igandean, abuztuak 1, Getxoko Sari Nagusia izango dugu ikusgai, eta abuztuaren 3tik 7ra Burgosko Itzulia. Getxoko probaren emanaldia 12:00etan hasiko da ETB4n eta 15:00etatik aurrera ETB1en izango du segida. Burgoskoa, berriz, 15:00etan hasiko da egunero.


Mondragon Unibertsitatea ha participado en una conferencia internacional virtual sobre "El futuro del trabajo" “Lanaren etorkizunari” buruzko nazioarteko kongresu birtual baten parte hartu du Mondragon Unibertsitateak - Berriak - Mondragon Unibertsitatea\n“Lanaren etorkizunari” buruzko nazioarteko kongresu birtual baten parte hartu du Mondragon Unibertsitateak\nMondragon Unibertsitateko Enpresagintza Fakultateak “Lanaren Etorkizunari” buruzko nazioarteko kongresu birtual batetan parte hartu du abenduak 4ean.\nAurreko astean, Abenduak 4ean, Alemaniako Hezkuntza eta Ikerketa Ministerioaren iniziatibaz, Franhoufer IAO zentruak antolatutako "Lanaren etorkizunari" buruzko nazioarteko kongresu birtual baten parte hartu du Mondragon Unibertsitateko Enpresagintza Fakultateak.\nMundu mailako beste 11 zentru erreferenteren aldamenean, Mondragon Unibertsitateko Enpresagintza Fakultatearen partehartzea talentuaren kudeaketa estrategikoari buruzko mahai inguru bat aurrera eramanaz gauzatu da.\nMahai inguruan Gemma Nogales (Lantek), Iñigo Larrea (Mondragon Taldea), Jose Mari Luzarraga (Mondragon Team Academy-Mondragon Unibertsitatea) eta Ivan Jimenez (Bizkaia Talent) aritu ziren hizlari eta Esti Hernandez (Mondragon Unibertsitatea) moderatzaile lanetan. Gaur eguneko eta etorkizuneko erronkei eta horiei aurre egiteko bideei buruz jardun zuten luze eta zabal.\nKongresu honetako ponentziak honako web orrialde honetan aurkitu daitezke: https://www.arbeitsforschungstagung2018.de/index.php/about-the-virtual-world-tour/vwt-after-the-event


Dagoeneko ofiziala da: ez da ioi azeleragailurik egingo Leioan | Mundua ez da biribila\nHasiera » Zientzia eta teknologia » Dagoeneko ofiziala da: ez da ioi azeleragailurik egingo Leioan\nHerenegun Zamudioko Teknologia Parkean egindako agerraldian, Eusko Jaurlaritzak eta Espainiako Gobernuak adierazi zuten aurrerantzean “beste era batera” bideratuko dutela Neutroi Iturriaren proiektuan duten parte hartzea. Bestela esanda, ofizialki uko egin zioten EHUren Leioko campusean egin behar zuten ioi arinen azeleragailua eraikitzeari.\n2005ean aurkeztu zuten Bilboko hautagaitza Neutroi Iturria hartzeko, baina 2009an erabaki zen proiektuaren egoitza nagusia Suediako Lund hirian egongo dela. Bilboko hautagaitza sustatu zutenek ez zuten, haatik, egitasmotik erabat kanpo gelditu nahi izan. Hala, Espainiak azpi-egoitza bat sortzeko akordioa egin zuen Neutroi Iturriaren proiektuko buruekin, EHUk Leioako campusean egin behar duen Zientzia Parkean. Ofizialki, helburu hori betetzeko lanean jardun du urteotan horretarako propio sortutako ESS Bilbao partzuergoak.\nHerenegun erakundeek egindako iragarpena aurreikustea ez zen zaila. Abuztuan, proiektuko arduradun nagusi biak kargugabetu zituzten: Joan Bordas zuzendari exekutiboa, eta Javier Bermejo zientzia arloko zuzendaria. Ordurako, garbi zegoen Bilboko azeleragailua oso kolokan zegoela; besteak beste, Madrilek itxita zuelako iturria. Ez neutroiena, euroena baizik: ez 2012an, ez 2013an, ez zuten egin aldez aurretik adostutako ekarpena.\nBeste zantzu argi bat: joan den abenduan Deia egunkarian emandako elkarrizketan, Manuel Tello EHUko fisika katedradunak adierazi zuen Bizkaiko azeleragailuaren egitasmoak inoiz ez duela berme sendorik eduki. “Politikariek mezu engainagarria zabaldu zuten: ordezkaritza izango ginela –azpi-egoitza esan zioten eurek–, eta hori faltsua da. Aurrekontu mardul bat gastatzeari ekin zioten, eta orain, krisia dela-eta, holako jokoak zailagoak dira. Ez dakite zer egin horrekin, eta ez dute epe luzeko proiektu xumeago bat abiatu nahi, krisiagatik hain zuzen”. Badirudi azken esaldi horretan oker ibili zela Tello.


Bidegilea-Bidelaguna | Txile nire begietatik\nTxile nire begietatik\n← EUZKADI, edo nola kateatzen diren gertakizunak oharkabean\nBanago, badaukat →\nData: 2016-10-10 Egilea: ariaupi\nMaleta bete ilusio eta ametsez etorri nintzen Txilera. Mundu berri bat, kultura bat, historia bat ezagutzeko gogoz. Bidean, baina, amets eta ilusio berriak joan zaizkit sortzen eta hilabete bi baino ez daramatzat hemen. Gertaeren kateatze etengabearen ondorioz, lehenik eta behin Santiagoko Eusko Etxeko idazkari izango naiz azarotik aurrera (ikasten bihar hasiko naizen arren).\nTrikitixak ere norabide garrantzitsua markatu dit atzerrian. Euskal Filologiako bigarren urtean ausaz hasitako ikasketa efimero haiek atzerrian eman dute fruitu. Atzerrian ohartu naiz euskal musika-tresna bat jotzen jakitearen garrantziaz, identitaearen isla, kulturaren zabalkunde baita. Hemen hasi naiz garatzen musikarekiko beti izan dudan sentiberatasuna eta grina. Trikitixa ekitaldi garrantzitsu baten aurretik beronen uhala soltatu izanak beste bide batzuk zabaldu dizkit. Izan ere, denda txiki batera eraman nuen konpontzera eta instrumentuaren edertasuna miretsi zuen gizonak konpondu zuen, beste batek ordu luze batez elkarrizketa eskaintzen zidan bitartean. Elkarrizketa hartatik sortu ziren, besteak beste, proiektu bi, oraindik proiektu direnak, amets direnak, baina gauzatzeko grina piztu zidatenak. Bata, bera eta bere lagunek larunbat esporadikoetan egiten dituzten bilkura musikaletan trikitixa integratzearena da. Lagunetako batek akordeoia jotzen duela eta trikitixak interesa piztu ziola jakinarazi zidan, nahi zuela hain misteriotsua egiten zitzaion musika-tresna hura ezagutu. Beste proiektua, ostera, unibertsitateko klase formaletatik kanpo euskara eta euskal kulturan interesatua dagoen jendeari klaseak ematea da eta dirua eskaini didaten arren, formatu horretan zerbait informala egin eta neure borondatez egingo nuela adierazi nien, maitasunagatik, eskuzabaltasunagatik eta Astra bezalako proiektuetan jasotako formazioaren ondorioz nuen filosofiagatik. Jakintza jakintza truke.\nAtzerrian nagoela eta ordu aldaketagatik nireekin dudan komunikazio urriak bultzatuta, bestetik, euskara hedatzearen garrantziaz ere jabetu naiz eta nire harea alea jartzea erabaki dut, azken finean, Euskal Herrian denak lanpetuta daudenean esnatzen bainaiz ni. Goizak oso libre ditut (batez ere igandeetan) eta ordu horietan zerbait probetxugarria egiteko aukera ere eskaintzen dit honek. Mintzanet proiektuaren bidez euskara praktikatu nahi duten ikasleekin skype saioak egitea da kontua eta niri esfortzurik eskatzen ez didan bideo-dei horren bidez beraiei euskaran trebatzen laguntzea. Horrela ezagutu dut Naiara gaur, euskararen bidegile berria eta haren bidelaguna izango naiz aurrerantzean. Goizero bost ordu eskaintzen dizkio euskarari euskaltegian eta, hau gutxi balitz, hizkuntza eskolara ere joaten da. Gainera, orain, skype saioak egingo ditu nirekin. Grina badauka, gogoa ere bai, baita ilusioa ere. Hasi berri dugun bide horretan, beraz, gustura arituko naiz haren bidelagun gisa. Berak izan ez zuen aukera eta zortea izan dut nik, euskara txikitatik modu naturalean jaso izanagatik, oharkabean, esfortzurik gabe. Beraz, bera bezala bidea egiten ari diren guztiei nire errespetu eta animoak helarazi nahi dizkiet, eurak baitura euskara euskara egunez egun indartzen dutenak.\nAmetsak errealitate bihurtzeko eginak daude. Jarrai dezagun bidea egiten. Segi dezagun amesten.\nKategoria: Sailkatu gabea. Gorde lotura.\nErantzun bat Bidegilea-Bidelaguna-ri\negilea: Amaia Aldamizetxebarria Gabikagoxeaskoa\nHau da nire neska!\nJarrai eta ekin, pitxintxu


Doctor Zhivago (filma) - Wikipedia, entziklopedia askea.\nAmeriketako Estatu Batuak, Italia, Erresuma Batua eta Liechtenstein\nfilm erromantikoa, film dramatikoa, gerra-filma, eleberri batean oinarritutako filma eta melodrama\nMadril, Espainia, Finlandia, Helsinki, Heinävaara (en) , Barajas, Joensuu, Punkaharju eta Guadix\nOmar Sharif (Yuri Zhivago (en) )\nRita Tushingham (en)\nPilar Gómez Ferrer (en)\nLili Muráti (en)\nGwen Nelson (en)\nLuana Alcañiz (en)\nRoger Maxwell (en)\nMark Eden (en)\nWolf Frees (en)\n[[Kategoria:Rita Tushingham (en) antzeztutako filmak]]\n[[Kategoria:Pilar Gómez Ferrer (en) antzeztutako filmak]]\n[[Kategoria:Lili Muráti (en) antzeztutako filmak]]\n[[Kategoria:Gwen Nelson (en) antzeztutako filmak]]\n[[Kategoria:Luana Alcañiz (en) antzeztutako filmak]]\n[[Kategoria:Roger Maxwell (en) antzeztutako filmak]]\n[[Kategoria:Mark Eden (en) antzeztutako filmak]]\n[[Kategoria:Wolf Frees (en) antzeztutako filmak]]\nSobietar Errepublika Sozialisten Batasuna eta Errusiar Inperioa\nJohn Box (en) , Terence Marsh (en) , Dario V. Simoni (en)\nA. W. Watkins (en) , Franklin Milton (en)\nFilma honek 5 Oscar Sari irabazi zituen (Egokitutako gidoi onenaren Oscar Saria, Argazkigintza onenaren Oscar Saria, Jatorrizko soinu banda onenaren Oscar Saria, Jantzi-diseinu onenaren Oscar Saria eta Argazkigintza onenaren Oscar Saria) beste hainbeste sarietara ere izendatua egon zelarik. Bost Urrezko Globo ere irabazi zituen.\nYevgraf Andreyevich Zhivago (Alec Guinness) sobietar jeneralak Tonya Komarovskaya (Rita Tushingam) izeneko neskari, bere anaiordea zen Yuri Zhivago (Omar Sharif) sendagile eta olerkariaren istorioa azaltzen dio. Yevgraf Zhivagoren ustez bere anaiordea, Yuri, neskaren aita omen da. Yevgraf Zhivagoren kontakizunak Lehen Mundu Gerra, Errusiako Iraultza eta Errusiako Gerra Zibila jazotzen diren 1912-1923 bitarteko garai iskanbilatsua barne hartzen ditu, Nikolas II.a Errusiakoa tsarra erail eta Sobietar Batasuna ezarri zen garaia. Tonya Komarovskaya neskaren adina kontuan hartuz, kontakizuna 1940ko hamarkadaren amaiera edota 1950ko hamarkadan zehar bututu dela hausnartu daiteke, bahiz eta filman urte zehatzik aipatu ez arren.\nOmar Sharif, Yuri Andreyevich Zhivago doktorea\nJulie Christie, Lara Antipova\nGeraldine Chaplin, Tonya Gromeko\nRod Steiger, Victor Komarovsky\nAlec Guinness, General Yevgraf Zhivago\nTom Courtenay, Pasha Antipov/"Strelnikov"\nSiobhán McKenna, Anna Gromeko\nRalph Richardson, Alexander "Sasha" Gromeko\nRita Tushingham, Tanya Komarovskaya/"The Girl"\nKlaus Kinski, Kostoyed Amoursky\nGerard Tichy, Liberius\nNoel Willman, Razin komisaria\nGeoffrey Keen, Boris Kurt irakaslea\nBernard Kay, Kuril, Boltsebikea\nJack MacGowran, Petya, Lurjabea\nGwen Nelson, emakumezko etxezaina\nDoctor Zhivago filmaren iragarkia ikusgai (Ingelesez)\nDoctor Zhivago filmaren IMDBko fitxa irakurgai (Ingelesez)


Art Love | Girls Read Comics Too\nDaredevil in less than six hours! WE ARE READY. Chris Samnee Alex Maleev Daredevil #233 Frank Miller (W), David Mazzuchelli (A), Max Scheele (C), and Joe Rosen (L) Matt…Daredevil by Coran Stone


Burbuila(k) - - Alea.eus\nEdu Zelaieta 2018-10-18 15:19\nDendarabako 'burbuila'. / A. Martinez de Luna\n"Burbuila haren moduan, beste batzuen eztandak ezagutu izan ditugu XXI. mendean".\nDendarabako negozio baten jabeak esan didanaren arabera, 1988ko urrian zabaldu zituen ateak Gasteiz erdialdeko merkatal guneak, hain zuzen ere, gutako askok ezagutu genuen halako lehenbizikoak. Orduko nobedade hartan, nolabaiteko kutsu futurista zuen pieza berezi bat zegoen merkatal zentroaren erdian: Radio Vitoriak jarritako kabina bat. La burbuja izena zuen batez ere kristalez egindako espazio hark, eta handik bertatik emititzen zuen zenbait ordu egunean irrati publikoak.\nKontu jakina da lehengo toki berean jarraitzen duela Dendarabako burbuilak; aspalditxotik, baina, hutsik dago, eta irratiko uhinak ez dira bertatik hedatzen. Egia esan, ez dakit zer izango zuen buruan hura diseinatu zuenak. Nolanahi ere, eta horregatik nioen arestian kutsu futuristarena, nago 80ko hamarraldiaren amaieran egindako apustuak XXI. mendera begiratu nahi zuela, erosteko eta komunikatzeko molde berriak zetozela iradokitzeko asmoz-edo.\nOndotxo dakigunez, lehertu egin zen burbuila hura; ez zuen, gainera, gehiegi iraun. Eta burbuila haren moduan, beste batzuen eztandak ere ezagutu izan ditugu XXI. mendearen hasieran, bai eta segur aski beste batzuenak ezagutuko ere hurrengo urte-hamarkadetan. Tartean egon daitezke, konparazio baterako, hiria berritzeko edota dinamizatzeko proiektu ezinbesteko zenbait. Denborak esango du.\n2018ko urriko orainera itzulita, Dendaraban sartzen naizenetan, Back to the future film amerikarra datorkit akordura. Izan ere, etorkizuna izan behar omen zuen hura iraganean gelditu da. Bizitzaren ironiak tarteko, gero eta iragan urrunagoan.


«Gazteari edari errazago bat eskaini nahi diogu, ardoa edaten hasteko»\n06 azaroa, 2016 Elkarrizketa 1823\nZabala da Mikel Elosegi Vallejok (Ormaiztegi, 1968) Elosegi Ardotegiak enpresan duen bulegoa, Olaberriko Ihurren. Ardo salmentan mundu zabaleraino iristen da, handik, jarduera. 1883an hasi ziren Elosegitarrak. Aurrekoen bideak irekiz, 1998tik da zuzendari nagusi. Laugarren belaunaldikoa da.\nFamilia-enpresa batean lau belaunaldi. Nola lortzen da hori?\nLan asko eginda, eta gogo askorekin. Gustatu egin behar zaizu egiten duzuna. Eta helburu bat eduki, beti. Helburura ailegatzen zarenean, beste bat jarri. Beti zer edo zer eduki behar da pizgarria, aurrera segitzeko.\nHistoria luzeko enpresa da.\nEnpresa birraitonak sortu zuen. Handik bi semek segi zuten, eta haietatik beste bi irten ziren. Orain, aurreko bietatik beste bi irten gara. Jose Antonio Elosegi birraitonak Gabiriako bainuetxean lan egiten zuen, eta han hasi zen ardoa saltzen. Gabiria izan zen hasiera, gero Omaiztegi, Goierri eta Gipuzkoa.\nJauzi handia egin zenuten gero.\nDesberdina. Logikak esango luke Gipuzkoaren ondoren Bizkaira eta Arabara zabaltzea, eta estatu mailan segitzea. Gu Ipar Euskal Herrira joan ginen, hango banatzaileekin hasita. Supermerkatuetan sartu ginen, eta pixkanaka Frantzia osoa lortu genuen.\nArdoaren munduan Frantzia giltzarria da, ezta?\nBai. Jauzi-lekua da Frantzia. Munduan ardo gehien Frantziak saltzen du. Agente pilo bat daude han. Baina muga bat dute: kosta egiten zaie prezio batetik behera kalitatezko ardoak topatzen.\nFrantziako merkatuan jarraitzen duzue?\nUne honetan, gure %70 Frantziako merkatua da. Beste %25 munduan zehar, eta %5 Gipuzkoan eta orain hasi garen Bizkai eta Araban. Hurrengo pausoa estatua izango da, baina nahiko zaila dago, egoera ez delako ona, nahiz eta esan hobetzen ari dela. Bartzelona, Madril eta Mediterraneoa kenduta, beste dena oso-oso geldirik dago.\nZuek ardo merkea merkaturatzen duzue. Zer da hori?\nBai, low cost dei genezakeena. Gure ardo oinarria Manchatik ekartzen dugu. Aurten, gutxi gora-behera, 22 edo 23 milioi hektolitro ardo aterako dituzte han. Espainiaren ekoizpenaren erdia da, eta Europako bigarren herrialdea ekoizpenean. Hor aukera handia dago, bai kantitatean, bai kalitatean. Momentu honetan, dauden kooperatibekin eta dauzkaten instalazioekin, nahita egin behar da ardo txarra, bestela ezinezkoa da.\nArlo horretan ere krisia izan da? Pentsa liteke prezio txikiagokoen eskaria handituko zela.\nHerrialde batzuetan gehiago saltzen hasi da. Guk esaten dugu ez daukagula ardo txarrik, besteek baino hobea daukagu. Jendeari ardoa gustatzen zaio, eta kontsumoa galtzea kosta egiten da. Ekonomia gaizki doanean, beste alternatiba batzuk bilatzen ditugu. Gure erronka zera izan da: ardoari, soldadutzan bezala, balorea berezkoa suposatzen zaio. Ardoak ona izan behar du, zuzena. Gero, aurkezpen aldetik-eta itxura on bat eman behar zaio.\nNegozioa nola doa, oro har?\nOrain, Donostiako taberna bati kaxa bat ardo eramatea edo Kaliforniara edukiontzi bat bobidaltzea, guretzat lan berdina da, eta kostuz ere ez dago alde handirik. Frantzian nahiko sartuta gaude; Espainian hazteko lana daukagu oraindik. Munduan, merkatu oso handiak badaude, Frantziatik aparte. Txinan ari gara, baina berezia da, bezero fidelak edukitzea oso zaila delako. Korean badaukagu bat, eta urtean eramango ditu hamar-bat edukiontzi. Hego Amerikan ari gara, pixkanaka: Uruguai, Dominikar Errepublika, Venezuela, Kolonbia…\nArdotan erronkarik inportanteena Amerikako Estatu Batuak da. Kontsumitzaile natoak dira, edozein gauzatan. Han sangriarekin nahiko ondo kokatuta gaude. Bezero bat dugu Kalifornian eta beste bat orain hasteko, bi New Yorken.\nBai. Aspalditik bada Europan araudi bat, eta sangria izendapena Espainian eta Portugalen egindakoak bakarrik izan dezakeela zioen. Inork ez zion kasurik egiten, eta sangria mordoa egiten zen, mundu guztian. Orain dela bi urte Europa nahiko gogor ipini zen, eta hortik kanpora ari zirenek ezin dute jada sangria izena erabili. Hor aukera handa aurkitu dugu.\n«Ardotan, erronka inportanteena AEBak da. Gu han ondo kokatu gara, sangriarekin»\n«Munduan, ardo txuri kontsumoa geratu egin da, beltza behera doa, eta gorria gora»\n«Arabako Errioxa izendapen bereizi izatea ondo ikusten dut»\nElosegi Ardotegiak, banatzaile izateaz gain, ekoizle ere bada.\nGuardian upategi txiki bat daukagu. Hori da gure ekoizpen bakarra. Ardo gehiena erosi eta botilaratu egiten dugu.\nOlaberrian 25 urte daramazue, 1991tik. Nahiz eta munduan ibili, Goierrin segitzen duzue.\nBai, eta buelta asko eman ditugun arren, hemen jarraituko dugu. Lehen Beasainen geunden, herriaren erdian. Handik irten beharra zegoen. Hona lehenengoak etorri ginen, industrialdean ezer ez zegoenean; Praxair, besterik ez. Hazten joan ahala, pentsatu izan dugu beste pabiloi handiagoren batera joatea, baina hemengo kokagunea topatzea oso zaila da.\nNola moldatzen zarete ekoizpena mundu osora barreiatzeko, logistikari dagokionez?\nLogistika aldetik dena asmatuta dago, eta enpresa pilo bat daude. Ardoa hemen betetzen dugu, eta logistikakoek beraien biltegietara eramaten dute, bezeroari zerbitzatu arte. Bestetik, hemen aukerarik ez dugu ekoizteko, eta Toledoko bi upategirekin akordioa dugu, han bertan guretzat betetzeko.\nArdoaren panorama aldakorra da. Kontsumitzeko ohiturak aldatu dira, ekoizteko moduak ere bai. Kaltea ala onura eragiten dizuete mugimendu horiek?\nGuk bi negozio dauzkagula esan liteke. Alde batetik, jendeak betidanik edaten duen ardoarena, kontsumitzaileak aldatzea nahiko zaila dena. Hor urteko ardoa, ondua, erreserba bat behar dira. Eta izendapen desberdinak. Horri winery [ardogintza] deitzen diogu.\nBeste negozioa inventory da [asmakuntza]. Ardoarekin prestatutako produktuekin aritzen gara. Duela hiruzpalau urte produktu ildo bat atera genuen: ardo gorria pomelo aromarekin, beltza mugurdiarekin, txuria melokotoiarekin… Orain ardo urdin batekin ari gara probak egiten. Sangria mota pilo bat ditugu, bermuta ere bai. Ardoa gatzarekin sukaldeentzako… Beste bezero mota bat dago. Helburua da gazte jendeari edari errazago bat ematea, ardoa edaten has dadin. 20-22 urtekoari zuzenean ardoa ematea zaila da, ez zaio gustatuko. Entrenatu egin behar da.\nTxuria modan dago.\nBai, baina hori hemengo arazoa da. Munduan, aspalditik, gehien edaten dena ardo txuria da. Gure tradizioan ardoa, ardo beltza da. Baina erlatiboa da. Txuriaren kontsumoa, munduan, geratzen ari da; beltza behera doa, eta gorria gora. Gazteak gorria edaten duelako.\nHona etorriko da gorri moda?\nBai. Hemen beltzaren modarekin galdu egin da, eta pena da. Zeren aspaldi egin zen lan hori Nafarroan, ardo nafar gorriarekin. Itzultzen baldin bada, izugarrizko aukera da, gaztea gorriaren bila dabilelako. Horrek eramango du beltza edatera.\nArabako Errioxako ardoak Errioxa jatorri izendapenetik ateratzeko mugimenduaz zer iritzi daukazue?\nNik ulertzen dut. Errioxan 250-300 milioi litro egiten dira. Bodega oso handiak daude, eta oso txikiak. Mundu mailan saltzen ari dena Errioxaren izena da, nahiz eta ardo, enpresa eta neurri desberdinak izan. Bodega txiki bati ezinezkoa zaio lehiatzea. AEBetan, adibidez, ikusten dute dendan Errioxa bat 2 euroan, eta ondoan beste bat 5ean. Zergatik? Esplikazio gehiegi eman beharra dago, printzipioz produktu berdinentzako. Mugimendua hortik doa: ados, Errioxa izango da, baina nik nire nortasuna nahi dut, eta nire produktua saldu. Ondo ikusten dut, nahiko ados nago mugimenduarekin. Bideragarria da, bestela bodega txikientzat oso zaila izango delako. Errioxaren edozein promoziotan denak batera sartzen dira.\n« «Buzkantza on batek osagaien arteko konbinazio egokia behar du»\nEz naiz liskarrak izateko jaio »


Best Makeup Artist in Gangtok, Top 10 Makeup Artist in Gangtok\nPooja Goel - Best Makeup Artist in Gangtok\nLooking for Best Makeup Artist in Gangtok?\nPooja Goel - Awarded Makeup Artist best known for Bridal Makeup, Engagement makeup, Party Makeup, Celebrity & Commercial Makeup in Gangtok. See her work.


2021KO OHIKO BATZAR NAGUSIRAKO DEIALDIA\nKategoria: batzar nagusia\nuztailaren 16an izango da batzarra, 12:00etan, lehen deialdian, eta 12:30ean, bigarren deialdian, HAR VITORIA-GASTEIZ MUTUALIA zentroan (helbidea: Tomas Zumarraga Dohatsuaren kalea, 10 bis, Vitoria-Gasteiz\nMutualiak 100 mila pertsonari baino gehiagori eman die arreta Euskadin\nMutualiak, Gizarte Segurantzarekin lankidetza duen 2 zk.ko Mutuak, Ohiko Batzar Nagusia egin du, eta 2019ko ekitaldiari dagokion balantze ekonomikoa eta jarduera onetsi ditu. 2019an, 15,6 milioi euroko emaitza izan du; 335,7 milioi euroko sarrerak izan ditu kuoten bidez, eta, prestazioei dagokienez, 202,7 milioi euroko guztizko gastua izan du, eta horietatik 190 EAEko langileei ordaindu zaizkie. Gainera, 2019ko ekitaldian, 1 milioi euro eman zituen behar bereziko egoeran dauden pertsonentzako laguntzetan.\n2020KO OHIKO BATZAR NAGUSIRAKO DEIALDIA\n“MUTUALIA” Gizarte Segurantzarekin lankidetza duen 2. zk.ko Mutuaren Zuzendaritza Batzordeak ekainaren 5eko bileran erabaki zuen, urriaren 30eko 8/2015 Errege Lege Dekretuko 86. artikuluan eta Mutualiako Estatutuetako 22. eta 23. artikuluetan ezarritakoaren arabera, enpresari elkartuei Ohiko Batzar Nagusirako deia egitea. Batzarra datorren uztailaren 17an izango da, 12:00etan lehen deialdian eta 12:30ean bigarren deialdian, EHO VITORIA-GASTEIZ MUTUALIA Zentroan, Gasteizko Tomas Zumarraga Dohatsuaren kaleko 10 bis zenbakian.\nMutualiak 354.654 pertsona babespean zeuzkala itxi zuen 2017. urtea\nDonostia-San Sebastián, 2018ko uztailaren 20a Mutualiak, Euskal Autonomia Erkidegoko Gizarte Segurantzaren lehen mutualitate laguntzaileak, 354.654 pertsona zeuzkan babespean 2017ko ekitaldia ixtean, eta 174 milioi euro bideratu zituen prestazio ekonomikoen onuradunentzat, ia 1,2 milioi euro erabilita, gainera, premia bereziko egoeran zeuden pertsonentzako laguntzetan. 15 zentro eta 3 ospitale propio dauzkala (azkena, Vitoria-Gasteizko erresoluzio handiko ospitalea, 2017an\nOhiko eta Ezohiko Batzar Nagusietarako deialdia\nMUTUALIA Gizarte Segurantzarekin lankidetza duen 2 zk.ko Mutuaren Zuzendaritza Batzordeak hauxe erabaki du aurtengo martxoaren 22an eta maiatzaren 29an egindako bileretan, urriaren 30eko 8/2015 Legegintzako Errege Dekretuko 86. artikuluetan eta Estatutuetako 22. eta 23. artikuluetan xedatutakoari jarraituz: empresario kideei Ohiko eta Ezohiko Batzar Nagusietarako deialdia egitea. Datorren uztailaren 20ean egingo dira hurrenez hurren, 11:30ean lehen deialdia eta bigarrenean 12:00etan, Donostia-San Sebastianen, Pakea Klinikan\n2017ko OHIKO BATZAR NAGUSIRAKO DEIALDIA


Granada 3 Solo Provincia Puesto -- Añadir más -- Madrid 254 Barcelona 141 Valencia 28 Málaga 20 A Coruña 19 Bizkaia 16 Sevilla 15 Alicante 7 Asturias 6 Gipuzkoa 6\nMurcia 6 Valladolid 5 Zaragoza 4 Álava 4 Sta. Cruz de Tenerife 3 Las Palmas de Gran Canaria 3 Cádiz 3 Baleares 3 Tarragona 2 Navarra 2 Córdoba 2 Distrito Capital 2 Salamanca 1 Berlín 1 Overijssel 1 Holanda Septentrional 1 Zamora 1 Girona 1 Pontevedra 1 Castellón 1 Cuenca 1 Almería 1 Gibraltar 1 Lisboa 1\nBerlin 1 Granada 1\n3 años 9 -- Añadir más -- 2 años 9 3-5 años 9 1 año 7 < de 1 año 4 > de 5 años 4 Sin Exper. 3


Marian Garcia Fidalgok, Araba ESIko Fisika Medikoa eta Babes Erradiologikoko Zerbitzuburua, parte hartu zuen “Osasuneko ikerketa eta berrikuntza Euskadin” jardunaldian - Osaraba\nBiozientziak goraka ari den sektorea. Euskadin urtean % 10 hazkundea du.\nApirilaren 26an, Innobasqueren astearteak esparruaren barruan izandako “Osasuneko ikerketa eta berrikuntza Euskadin” jardunaldiak balio izan zuen ezagutarazteko berrikuntzarekin eta osasunarekin erlazionaturiko hainbat proposamen. Horretarako aukeratu zuten eszenatokia Bilboko Ledo eraikina izan. Guztira, 150 pertsona baino gehiagok hartu zuen parte ekitaldian.\nEusko Jaurlaritzako Osasun Saileko Ikerkuntza eta Berrikuntza Sanitarioko Zuzendaria den Maria Agirreren eskutik izan zen jardunaldiaren abiapuntua. Hizlari horrek azaldu zuen osasun arloan Ikerkuntza eta Berrikuntzako 2020 Estrategia eta honen lerrokatzea RIS3 Euskadirekin.\nHorretaz gain, Agirrek azpimarratu zuen 2020 estrategia dela osasun sistemak osasun arloko garapenari eta biozientziei egiten dien ekarpena bideratzeko modua. Izan ere, Biozientziak dira lehentasunezko helburu bat Euskal Herriarentzat.\nJardunaldian, Maria Agirrerekin batera, Eusko Jaurlaritzako Osasun Saileko Ikerkuntza eta Berrikuntza Sanitarioko Zuzendaria, hauek ere parte hartu zuten: Azucena Castro, OWLeko Zuzendari Nagusia; Marian Garcia Fidalgo, Araba ESIko Fisika Medikoa eta Babes Erradiologikoko Zerbitzuburua; Daniel Nagore, Progenikan B+Gko Zuzendaria; Arkaitz Carracedo, CIC bioGunen Ikerbasqueko Ikerkuntzako Irakaslea, eta Roberto Bilbaok, BIOEF Euskal Biobankoko Zuzendari Zientifikoa.\n“Compartiendo buenas prácticas de investigación e innovación en salud” izeneko atalean, Azucena Castrok, OWLeko Zuzendari Nagusiak, gai honi buruz hitz egin zuen: “Gibel koipetsua, gaixotasun arrunt bat: diagnostiko ez inbaditzaile berri bat”\nGeroago, Marian Garcia Fidalgok hitz egin zuen irudiek gidatutako biopsiak egiteko gailuari buruz, PET tresneria zein TAC tresneriarekin. Patentatzeko bidean dagoen gailu horrekin gutxituko da ziztaden kopurua biopsian, eta halaber handituko dira zehaztasuna eta doitasuna.\nDaniel Nagore, Progenikan B+Gko Zuzendaria, hurrengoa izan zen hitza hartu zuena, azaltzeko hesteetako gaixotasun inflamatorioetan eta erremautologiakoetan terapia biologikoen monotorizazioa.\nArkaitz Carracedok, CIC bioGunen Ikerbasqueko Ikerkuntzako Irakasleak, azaldu zuen nola sortu minbiziaren inguruan ikerkuntza talde traslazional bat.\nAzkenik, Roberto Bilbao, BIOEF Euskal Biobankoko Zuzendari zientifikoa, mintzatu zen berrikuntzaren bidez zerbitzuak hobetzeko Biobankoak sortutako produktuei buruz.\nNext story Arabako Unibertsitate Ospitaleak lortu du Urologiako espezialistei prestakuntza emateko egiaztapena 2017tik aurrera\nPrevious story Araba ESIk Kudeaketa Plana aurkeztu du


Manteroak eta poliziak - Deia\nManteroak eta poliziak\njosu torre 09.02.2020 | 13:21\nPOLIZIAK eta lapurrak zen nire haurtzaroan jolasten genuena. Baserri gunean hazi nintzan eta bide bazter zein lantzar, artasoro edo sasitza bueltan ezkutatuz, handik atera eta talde batek, poliziak alegia, beste bati, ihesian zihoazen lapurrak hauek, korrika segitzen zieten plaza moduko edo jokoa hasten zen tokian bukatuz. Bata eta besteak ez zeuden bere ofizioaz konbentziturik, hurrengo saioan rol-ak alda-tzen zituztelako, poliziak lapur eta lapurrak polizi.\nInoiz lehenago zirrikitu honetan erabili dudan beste gertaera baten gogoeta, zazpi egunez GC-en torturapean egon eta atera nintzanean, afaltzen geundela eta jasandakoak kontatzen nenbilela, nire lagun min batek honako hau bota zuen: "Hementxe botoi bat baneuka zeinean sakatu eta munduko polizi guztiak aireratuko nituzkena, ez nuke zalantzarik izango."\nJakina, beroaldi baten eragina zela, gizartea garatzen den ildoetatik ordena mantentzeko edota arauak bete arazteko zerbaiten beharra nabarmena delako. Erabiltzen dituzten moduak, beste kontu bat da.\nBilboko Aste Nagusiak (handienak) denerako ematen du handiki. Kontzertu bat zentsuratuz bokioiztu egiten da edo bederatzi egunei 10 gaua jartzen dizkiogu eta dagokidan gaian, dozena bat mantero altxa eta mugi arazteko munizipal patruila osoa eta gainera ertzainak deitzen ditugu. Mila aldiz ikusi dugun arren hauek, manteroek, aguazilak ikusi orduko mantea bildu eta aire egiten dutela. Jai hauetan lasaixeago mugitzen dira baina mugitu bai. Areatza eta zubiko gertaera horietan inongo "salvapatrias" batzuk areagotu ei zituzten liskarrak, beti ere holakoak sobera daude.\nTorturatu ninduten GC-k, zein Bilboko poliziak nahiz ertzainak eta manteruak ba dute izendatzaile komuna, aginduak kumplitzen dituztela. Lehenak politikoenak, noski, manteruak salgaiak eta lan bidea errazten dizkioten kapoak eta munizipal zein ertzainak haien manduak ez ezik tokian tokiko merkatariak haueri presio izugarria eginez, galera handiak eragiten dizkielako.\nPoliziak, ehunka lapur kalean eta gainera manteroak.


Instintua – Gizapedia\nInstintua edo sena espezie biologiko bakoitzaren portaera-joera hereditarioa da, ikasten ez dena, komuna espezieko indibiduo guztiontzat, estimulu jakinen aurrean erantzun jakinak eragiten dituena. Instintuarekin loturik dagoena instintiboa dela esaten da. Instintuak sorrarazten dituen portaerak finkoak edo zurrun samarrak dira, baina eraginkortasun handikoak biziraupena ziurtatu, arriskuak saihestuz besteak beste, eta moldaera edo adaptaziorako. Instintuzko portaerak bereziki garrantzitsuak dira haziera laburreko espezieetan, indibiduoek portaerak ikasteko denbora gutxi dutenean.


Ekimena 1. Enpresak Nazioartekotzeko 2017-2020 Plana ezarri, “Basque Country” Nazioartekotzeko Euskal Estrategiaren testuinguruan, Basque Consortium-Nazioarteko Euskal Partzuergoa indartuta - Gobernu Programa. Legealdia: 2016 – 2020\nEkimena 1. Enpresak Nazioartekotzeko 2017-2020 Plana ezarri, “Basque Country” Nazioartekotzeko Euskal Estrategiaren testuinguruan, Basque Consortium-Nazioarteko Euskal Partzuergoa indartuta\n2020 urterako Basque Trade & Investment Ekintza Plana prestatu eta baliozkotzea. Aipatutako Planean, 2017/2020 PIEren ardatz estrategikoekin lerrokatutako funtsezko ekintzak identifikatuko dira\nNazioartekotzeko Euskal Agentziaren 2020 Ekintza Plana indarrean jartzeko, aktibitate, emaitza eta eragina neurtzeko sistema berria ezarri da 25 adierazle kontutan hartuz. Sistema berri honek agentziaren hainbat unitateren datuak integratzen ditu eta sareko bulegoen eta zerbitzuen jarraipena egiteko aukera ematen dio Bilboko egoitzari.\nEEP 2017/2020. 2018ko ekitaldiko inpaktu- eta betetze-adierazleen aginte-koadroaren exekuzioari ekin zaio\nBalidatu da BASQUETRADEren eta kanpoan dituen bulegoen 2019ko kudeaketa-plana. Erakundeak abiarazitako ekintza guztien jarraipenerako gidalerroak ematen dituen dokumentua. Horrela BASQUETRADEk bete egin du bikaintasuna kudeatzeko protokoloetan agindutakoa, bere gain hartutako konpromisoari eutsiz.\nPolitika Publikoen ebaluaketa Orkestra institutoa politika publikoen eraginkortasuna aztertzen ari da Nazioaterko Partzuergoaren barne\n2018/1/24. 2017-2020 Enpresak Nazioartekotzeko Plana onartu da. Planak laguntza-programa eta -tresnak jasotzen ditu; izan ere, horiek guztiak Eusko Jaurlaritzak gaur egun onartuta ditu eta aurreikusita ditu enpresei nazioartekotzen laguntzeko nazioarteko jarduera-egoera desberdinetan, balio erantsiko zerbitzu fokalizatu eta segmentatuen bidez. Helburua da enpresen jauzi kualitatiboa erraztu eta sustatzea nazioarteko posizionamenduan beren lehiakortasuna eta EAEko enplegu-sorkuntza eta aberastasuna indartzeko.\n241/2017 DEKRETUA, urriaren 31koa, zeinaren bidez baimentzen baita Agencia Vasca de Internacionalización / Basque Trade And Investment SA sozietate publikoa sortzea eta Sociedad para la Transformación Competitiva-Eraldaketa Lehiakorrerako Sozietatea SAk bertan parte hartzea.\nAgentzia honen helburua da Eusko Jaurlaritzak nazioartekotzearen arloan dituen ahalmenak eta aktiboak integratu eta sendotzea. Eusko Jaurlaritzaren ustez nazioartekotzearen arloan erakunde bakarra izateak erraztu egingo du balio erantsiko zerbitzu-eredu batera egiteko bidea, horrekin herrialde gisa eta enpresen jarduerari eta inbertsioak erakartzeari begira emaitzak hobetuta. 2018/04/24 Industria sailburuordea\nEusko Jaurlaritzak Arabako, Bizkaiko eta Gipuzkoako Foru Aldundiekin lankidetza-hitzarmen bat izenpetzea onartu du, Basque Consortium Nazioartekotzearen Euskal Partzuergoaren baterako proiektuak finantzatzeko oinarriak ezartzeko.\n2014ko abenduaren 3an izenpetutako akordioaren bidez Nazioartekotzearen Euskal Partzuergoa sortu zen, Euskadiren Nazioartekotzea sustatzeko ekimenen politika publikoa koordinatzeaz arduratuko den egitura integratu bat osatzeko.\nAzken helburua hauxe da: Euskal Autonomia Erkidegoko enpresen lehiakortasunaren gainean kanpo-merkatuekin erlazioak duen inpaktu positiboa handitzea. Hala ere, partzuergo horrek ez du aurrekontu propio eta espezifiko bat, eta alde bakoitzak nazioartekotzearen arloan burutzen dituen jarduerak bere aurrekontuen bidez finantzatzen eta ordaintzen jarraituko du.\n2017/12/22 Industria sailburuordea


Denon artean, denona | Imanol Lasa Zeberioren bloga\nIraganeko kontuak etorri zitzaizkidan burura atzo. Gogoan dut nola, 2009an, mozioa aurkeztu genuen PNVren udal taldetik. Izan ere, urte hartan, Auzitegi Nazionalak aginduta, omenaldia egitea debekatu eta galarazi zioten familiari. Ikurriña eta Espainiako Errepublikar bandera kendu, eta hilerria uztera derrigortu zituen Ertzaintzak, Rodolfo Ares, artean Eusko Jaurlaritzako Barne sailburu zenaren aginduz.\nEgoera horrek sekulako tentsioa eta sufrimendua eragin zizkion familiari eta, bereziki, Maria Manot amari. Gutun bat idatzi nion elkartasuna adieraziz, eta ikaragarri eskertu zidan. Hunkitu egin ninduen haren minak, baina baita semearen memoria nolako maitasunarekin, duintasunarekin eta sendotasunarekin defenditzen zuen. 87 urte ditu egun. Oso berezia izan zen berriz agurtu ahal izatea.\nMozioak dezenteko zalaparta politikoa piztu zuen. Zentzuzko gauzak eskatzen genituen. Frankismoaren biktimak omentzeko eskubidea defenditzea, eta haien memoria berreskuratzeko neurri aktiboak hartzea, besteak beste. Baina bestelako garaiak ziren. ETA indarrean zegoen. Jean-Serge Nèrin frantziar polizia izan zen bere azken hildako biktima, 2010ean. 2011ko urrian iragarri zuen behin-betiko su etena. Euskal gizartearen zati handi bat, berriz, erakundeetan ez zegoen ordezkatuta Alderdien Legea zela-eta. PSE-EEk eta PPk gobernu ituna sinatu zuten hauteskundeak nabarmen irabazi zituen Juan Jose Ibarretxe bazterrean utzita. Memoria kontuak ere gordin zeuden. Azken urteetan egindako lanketa hasi gabe zegoen oraindik.\nAspaldiko kontuak dirudite, baina hainbesteko denbora ez da pasa. Atzera begiratu, eta pentsatu dut egin dugula zerbait aurrera. Baditugula oraindik konpondu beharreko kontuak, askatu gabeko korapiloak, eman beharreko aurrerapausoak herri gisa. Baina bakegintzaren eta normalizazio politikoaren alorrean, hobera egin dugu.\nEtorkizuna oinarri sendoekin eraikitzeko, elkarlanean eraiki behar dugu memoria. Denon artean, denona, anitza eta osoa izan dadin. Horrek eskatzen du sufrimendu guztiak aitortzea, ‘bando’-etan pentsatu gabe, alderdikeriak alde batera utzita. Jakinda gauzak ez direla ez txuriak ezta beltzak ere, eta grisen ñabardurak antzematen jakitea ezinbestekoa dela, neketsuagoa bada ere.\nEta memoriaren lanketa ‘teknikoa’-z harago, enpatia behar dugu, emoziak landu, horiek konektatzen gaituztelako. Sufrimendua, penak, baina baita gozamena eta pozak ere. Nekez jarri ahal izango dugulako bestearen tokian, nekez ulertu, hoztasunetik. Batzuetan ez da posible izango. Biktima denari, ezin diogu ezer exijitu. Badakit. Baina, gizarte bezala, oro har, saiakera egingo bagenu?\nBesarkada estu bat Maria, Diego eta ‘Txiki’-ren familia guztiari, eta herri honetan sufritu duten guztiei.


Basque Wikimedians User Group/Wikimania 2019 Oraina - Meta\nBasque Wikimedians User Group/Wikimania 2019 Oraina\n< Basque Wikimedians User Group(Redirected from Basque Wikimedians User Group/Reports/Wikimania 2019 Oraina)\nWikimania Estokolmon egin zen abuztuaren 14tik 18ra, Estokolmoko Unibertsitatean, goiburu honekin: "Indartsuago elkarrekin: Wikimedia, Ezagutza Askea eta Garapen Iraunkorreko Helburuak". EWKEko bi euskal wikilari joan ginen: Iñaki Lopez de Luzuriaga, idazkaria, eta Etor Salazar, batzordekidea. Scandic Continental hotelean hartu genuen ostatu.\n14etik 15era, konferentzia aurreko saioak egin ziren, eta bi kideok izena emanda genuen arren, mezu bat jaso nuen esanez guztientzako lekua ez zegoela eta ni kanpoan geratzen nintzela. Hots, niretzako lekurik ez zegoela. Iñakirekin hitz egin eta gero, eta gehienbat 14. egunekoa ezin genuenez aprobetxatu (gauean helduko ginelako eta bigarren egunean landuko ziren gaiak ez zirelako bereziki interesgarritzat jo) bera ere bi egun horietatik kanpo geratzea erabaki zuen eta bi egun horietako dirua itzuli ziguten. Ondorioz, Konferentziako saioetan parte hartu dugu bakarrik baina hauen ordez, Estokolmoko hiria ikusteko aprobetzatu dugu hainbat wikilari eta wikilarien laguntzaileekin.\nAbuztuaren 14ean gauean heldu ginen eta. Eskalak egin zituen bidaia izan zenez (Bilbo-Munich-Estokolmo) leher eginda heldu ginen eta ordu asko xahutu genituen bidaian. Esan bezala, 14-15eko learning daysen ordez, bi wikilariok interesgarri ikusi genuen kultura arloko ekintza osagarrietan parte hartzea, antolatzaileek hilaren 15erako antolatutako kultura biretako batean (egun osoz), Wikimediara multimedia fitxategiak igo eta idazteko ekintza labur bat ere gehitzen zuena.\nWikimaniako saioak gela eta areto desberdinetan egituratu ziren, unibertsitateko hiru eraikinetan, sarrera eta izen emateko mahaia Aula Magnan zegoen arren, metro geltokitik gertu. Ekitaldi eta saioetan, hainbat arlo landu ziren: ikerketa, 2030 estrategia, hezkuntza, hazkundea, lankidetzak, osasuna, segurtasuna, GLAM eta teknologia. Hainbeste gairen artean, aukeratu egin behar zen, eta Iñaki eta biok saio desberdinetan banatu gara. Antolakuntzak ez zuen ia paperik erabili, ezta egitaraurik banatu ere, aurrezte aldera eta jasangarritasunaren alde.\n2.1 Sarrera hitzaldia\n2.3 Hizkuntza gutxituak\n2.4 Edizio segurtasuna eta eztabaidak\n2.5 Wikimedia Educationeko tresnak\n2.6 Beste ekintza batzuk\nEz dago helburu zehatzik finkatuta Wikimaniara doazen wikilarientzat. Hala ere, saio eta esperientziatik ikastea, gure jardueraren berri zabaltzea, Wikimediako proiektu arteko harremanak lantzea, eta ikaspenen berri komunitateari itzultzea jotzen dira partaidetzaren oinarri inplizituak. Iñakik eta biok horretara bideratu dugu gure ahalegina.\nSarrera hitzaldia wikilari guztiei zuzentzen zaie. Aurten, goiburuari lotuta, Michael Peter Edsonek, Nazio Batuen Erakundeko Museoaren zuzendariak, egin du aurkezpen hitzaldia, bertan nabarmenduz garapen iraunkorreko helburuak, oso egungoa den gaia, Wikimediak bere egin dituena. Helburuok ondorengo taulan laburbiltzen dira:\nBertan, irisgarritasuna, jasangarritasuna, eta berdintasuna nabarmentzen dira ugari. Modu harrigarrian, ez da dibertsitateari buruzko aipamenik egin, ezta hizkuntza gutxituei ere. Arreta deitu gaituen kontu bat izan da. Izan ere, hizkuntzen eztabaida egon denean hizkuntza "inperialen" artekoa izan da. Besteak beste frantziarrak frantsesa duen leku eskasataz kexu ibili dira publikoki baina gutxitutako hizkuntzak ez dute pisu esanguratsua izan.\nEstrategia 2030 da Wikimedia mugimendua duela urte batzuk lantzen ari den gaia, mugimenduari norabide bat zehazteko. Une honetan, rolak eta ardurak erabakitzeko prozesua da abian, eta ekarpenak espero dituzte abuztuaren 31 arte. Nola antolatuko da aurrerantzean mugimendua? Zer eginkizun izango du inork hautatu ez duen Fundazioak? Beste erakunde batek hura ordezkatzea proposatu da. Jokoan dira egitura bertikalagoa eman ala, kontrako aldean, deszentralizazioa. Horrek erabakimenean eta diru laguntzetan eragingo du, eta proiektu txikiagoak bitarteko zein taldetan (eskualdetan) sartuta geratzen diren.\nHizkuntzek beti jartzen dute hizpidea Wikimediako biltzarretan, tartean direla hizkuntza gutxituak Wikimanian. Why indigenous languages matter more (now) and what we can do for them eta Australian indigeneous language on Wikipedia kasuistika eta esperientzia desberdinak landu zituzten. Hiztun komunitate batzuek hiztun ugari dituzte (44 milio arte), baina estandarizaziorik ia ez, eta beste batzuk, Australian, adibidez, nyungar hizkuntzak ehundaka gutxi batzuk, 1980ko hamarkada arte errepresio gogor bat jasan ondoren. Nyungarerako neska batez ia negar batean jarri da bere hizkuntza eta bizitzaren historia pertsonalak kontatu dituenean.\nHizkuntza gutxituetako proiektuen arteko bilkurak eta kontaktuak egiteko modua ez da automatikoa, baina Iñakik Tartarstango ordezkari Fahrad Fatkullin, 2018 Urteko Wikilari hautatua, eta Indiako Subhashish Panigrahirekin bilkura informal bat deitzea lortu zuen. Zazpi pertsona inguruk parte hartu zuten. Bertatik Telegram talde bat sortzeko erabakia atera zen, gero talde formalago bat osatzeari begira. Hala eta guztiz, kontuan hartu behar da hizkuntza gutxituak izan harren hortaz kontziente diren kideak direla taldean sartu direnak, oso hizkuntza ahuletakoak ez dira taldera batu. Ondorioz, nagusiki Europako hizkuntza gutxituen partaideak daude barnean, katalanak barne.\nEdizio segurtasuna eta eztabaidak\nUrtero errepikatzen den gai bat da edizioaren inguruan sortzen diren gatazkak, iruzurrak, jarrera toxikoak, eta segurtasun arazoak. Turkiako Wikipedia blokeatuta dago. Ez zaigu oharkabean joaten Euskarazko Wikipediak orain gutxi turkierazkoa gainditu duela artikulu kopuruan. Oso txalotuak izan dira turkiar wikilariak; kezka handia da egoera honengatik. Eduki kalitatea neurtu eta bandalismoa eraginkortasunez detektatzeko tresnak aurkeztu dira Understand content moderation on English Wikipedia.\nHurrengo saioan, erabiltzaile faltsu edo sockpuppet direlakoen inguruko problematika azaldu da. Haiek detektatzeko algoritmoak, estatistikak eta hartu beharreko jarrerak: berehala debekatu ala jarraipen bat egin? Gai horiek Ingelesezko Wikipediari eragiten dioten batez ere.\nWikimedia Educationeko tresnak\nHezkuntzak indar handia hartu du Wikimedia mugimenduan, eta bere proiektua du, baita lantaldeak ere. Horietan parte hartzera deitu dute. Wikipedia erraz eta eginkorki zabaltzeko bitartekoak azaldu ziren, hala ikasleentzat nola irakasleentzat. Gainera, gurean 2017an itzuli eta martxan jarritutako Dashboard, edo Arbela, baliatzeko azalpenak eman ziren, baita azken berrikuntzak ere.\nDenbora arazoak direla eta, ez zen modurik izan poster bat egin eta aurkezteko. Aldiz, antolatzaileek aukera ederra eman zuten guk, eredu bati lotuz, bidalitako informazioa poster batean jartzeko, eta posterren leku batean jartzeko, beste hainbat proiekturekin batera. Gurea ere han izan zen, beraz, azken hilabeteetako lana laburbilduz eta erakutsiz.\nWikitongues ekitaldi guztietako parte-hartzaile bat bihurtu da. Munduko ahotsak grabatzen dituzte. Egitasmo senide batean, Subhashish Panigrahik berdin egiten du. Bientzat ere, euskal kantu bana abestu eta grabatu nituen, lizentzia askez argitaratzekoak.\nAzken egunean, jaialdia egin zen. Bertan, beste proiektuetako hainbat kiderekin egoteko aukera izan genuen. Besteak beste Kitxuazko Wikipedia eta hizkuntza hornitzeko eta ahalduntzeko lanean dabilen Elwin Huamanekin egindako harremanetan jarri ginen. Baita ere Katalanezko Wikipediakoekin, Espainiako Wikilariekin eta baita ere Alemanekin. Kontaktu asko egin genituen horrela era informalean. Aipagarria da Frantziako Wikilariek Iñaki Cañas sarritan aipatu zutela eta begibistakoa zen frantziarrek Iñakirekin aurreko edizioetan izan zuten harreman estu eta bikaina. Baita ere informatika arloan eta hizkuntza gutxituetan buru belarri zeuden wikilariak (marokiar berebereak eta beste) Galder oso era baikor eta lagunkoian gogoan izan dute.\nIñakik zabalkunderako dugun materiala eraman zuen Estokolmora, baita azken egunean ere Aula Magnan jarri ere jendeak har zitzan: EU Wikipediaren ediziorako gidaliburua, eta gure arkatz bereziak.\nSaio eta ekitaldi guztiak ez dira kalitate edo probetxu berekoak izan, batzuek ekarpen edo esanahi txikia dute EU wikilariontzat. Aberasgarria izan da, eta gehiago ikasteko modua eman digu bi wikilarioi, baita aurrera egiteko inspirazioa eman ere. Euskarazko Wikipediak toki egoki eta esanguratsu bat izan du konferentzian. Euskarazko Wikipedia ezaguna da, bereziki hizkuntza gutxituetan eta egiaztatu ahal izan dugu Euskarazko Wikipedia balorazio oso ona duela, oro har, Wikimediako komunitatean.\nBi EU wikilarion arteko elkarrekintza oso positiboa izan da gainerako kideekin harremana egiteko orduan ere. Gure parte-hartzeak bide berriak irekitzen eta orain artekoak finkatzen lagunduko duela uste dut.\nLehen esan bezala, aurreko Wikimanietan gure aurretik egon ziren beste wikilari euskaldun batzuk munduko wikilari askoren artean estimu, aztarna eta irudi bikaina utzi dute beraien lan, jarrera eta izakeragatik.\nRetrieved from "https://meta.wikimedia.org/w/index.php?title=Basque_Wikimedians_User_Group/Wikimania_2019_Oraina&oldid=20624979"\nBasque Wikimedians User Group\nThis page was last edited on 7 November 2020, at 10:54.


Txangoa "El Vivero"ra!!! - Bilbo Zaharra Euskaltegia\nHasiera Events Txangoa “El Vivero”ra!!!\nAzaroaren 19an, igandea. Etxebarri-El Vivero-Lezama. Txangoaren gutxi gora beherako egitaraua: Metroz Etxebarrira, bertako eliza ikusi (Smith arkitektoak egina), El Viverora igo, bertako landaredia ikusi, bazkaldu (norberak bere bokata eraman), Lezamara jaitsi. Lezaman bertan itzuliko autobusa edo trena hartu. Bidaia eta kafea euskaltegiaren kontura. Mendiko botak eramatea komeni da.\nIrteera: Goizeko 10:30ean, Unamuno Plazan. Puntualak izan, mesedez!\nIzena emateko azken eguna: AZAROAK 16, osteguna!!


Laguna.ua | Средство для удаления пятен Dr.beckmann 4008455386218. Цена, купить за 149грн Dr.beckmann 4008455386218 в Ананьеве. Dr.beckmann 4008455386218: обзор, описание, продажа.\nКупить Средство для удаления пятен Dr.Beckmann Эксперт Жиры и соусы... в интернет-магазине Лагуна (возможно в кредит, рассрочку) в городах, поселках городского типа и селах: Ананьев, Амури, Ананьїв Село, Байтали, Благодатне, Бондарі, Боярка, Великобоярка, Вербове, Гандрабури, Долинське, Дружелюбівка, Жеребкове, Калини, Козаче, Коханівка, Кохівка, Красне, Михайлівка, Новогеоргіївка, Новодачне, Новоіванівка, Новоолександрівка, Новоселівка, Пасицели, Романівка, Селиванівка, Струтинка, Точилове, Шевченкове, Шелехове, Шимкове а также во всех других населённых пунктах Украины


NIKE WMNS ZOOM ALL OUT FLYKNIT 845361 001 BLACK VOLT (WOMEN'S 8.5) NIKELAB LAB - nvktok4023-Athletic Shoes - www.audacityandsupposition.com\nNIKE WMNS ZOOM ALL OUT FLYKNIT 845361 001 BLACK VOLT (WOMEN'S 8.5) NIKELAB LAB - nvktok4023-Athletic Shoes\nYEEZY BOOST 700 Inertia Size 8 Women's Nike Shox NZ EU Running shoes\nEND. x Adidas Consortium Terrex Agravic XT Art\nAdidas Yeezy Boost 700 Salt EG7487 - NIB - IN HAND - 11.5 46comments\nAdidas Yeezy 350 V2 bluee Tint B37571 Grey Red Kanye West Brand New size 9 Adidas Yeezy BOOST 700 INTERIA SIZE 11.5 - BRAND NEW\nAdidas Yeezy Boost 700 V2 Geode Size 7.5 Grey EG6860 Kanye West 149 points\nAdidas NMD HU Pharrell Blank Canvas 95 points\nAdidas Yeezy 350 V2 Boost Kanye West Cream White CP9366 Sz 10 Same Day Shipping 72 points\nAdidas Yeezy Boost 350 V2 Zebra White Black Red shoes Size 14 CP9654 Brand New BRAND NEW IN BOX ADIDAS YEEZY BOOST 700 ‘Inertia’ Size 5. 100% AUTHENTIC.\nEE9614 Adidas Kanye West Yeezy Boost 700 Mauve WaveRunner Grey US Size 10.5 139 points\nAdidas Star Wars Conductor Hi Super Death Rare Nike Sb Jordan 1, 2, 3, 4, 5, Lot 130 points\nAdidas Ultra Boost 1.0 Volt Solar Yellow S77414 new 92 points\nYeezy Boost 350 v2 Static Reflective US 12 YEEZY BOOST 350 V2 TRIPLE WHITE SNEAKERS SHOES TRAINERS 10 MENS\n100% Authentic Adidas Yeezy Boost 350 V2 Zebra Size 8.5 2018 27 points\nBillionaire Boys Club x Adidas Nmd Hu Pharrell BBC Human Race BB9544 App Store


Asteazkena, 2020(e)ko iraila(r)en 16-(e)an 07:40etan\tBerriak\nNazioarteko Jaialdia aitzakiatzat hartuta, zazpigarren eta bederatzigarren artearen arteko loturari buruz hausnartu nahi izan dugu; izan ere, askotan komikietan oinarritutako filmak ikusten ditugu, sarri hauen loturaren berri izan gabe.\nKomikietan oinarritutako filmei buruz hitz egitean, Superman bezalako superheroi handien bertsioak etortzen zaizkigu gogora, besteak beste, Christopher Reeves, Dean Cain eta Henry Cavill aktoreek antzeztutakoak. Buruan dauzkagu ere, Spiderman, Los Vengadores, Joker edota Batman. Zaldun ilunaren trilogiak, aktoreen inguruko polemikak sufritu arren, publikoak hobekien baloratutako moldaketetako bat izaten jarraitzen du. Modu batean edo bestean, nobela edo komiki baten adaptazioa egiten denean, zaila izaten da publiko guztia asebetetzea.\nFrank Millerrek 1991. urtean “Sin City” komikia sortu zuen, Basin City izeneko hiri batean gertatzen ziren istorioak kontatuz. Miller berak eta Robert Rodríguez zuzendariak zinemarako adaptazioa burutu zuten 2005. urtean, bineten antz ikaragarria duen egokitzapen bat lortuz. Noir estiloa erabiliz, tonalitate txuri-beltzez baliatuz, biolentzia-eszenak, gangsterrak edota polizia ustelak komiki bilakatzen dira bertan.\n2003. urtean, Angelina Jolie, Morgan Freeman eta James McAvoy aktoreek "Wanted" pelikula filmatu baino bost urte lehenago, Mark Millar gidoilariak eta J. G. Jones marrazkilariak sei ale dauzkan serie hau sortu zuten, Wesley Gibsonen bizitza kontatzeko. Protagonistaren bizitzako helbururik handiena oharkabean igarotzea eta pairatzen dituen gaixotasun berriak ezagutzea da, The Fox izeneko emakume beldurgarri bat agertzen den arte. Dena den, Mark Millarren lan gehiagoren adaptazioak ere ezagutzen ditugu, zinema eta telebistara egokitu direnak: “Kingsman”, “Kick Ass”, “Civil War”, “Jupiter’s Legacy”, “Fantastic Four”…\nAlan Mooreren lanak zineman ere egokitu dituzte: "Watchmen", "From Hell", "La liga de los hombres extraordinarios", eta, jakina, David Lloydek ilustratu zituen "V de Vendetta", hamar comic-booketan argitaratu zen istorio distopikoa. Urte batzuk geroago, lan hau James McTeiguek filma zuzendu eta Wachowski anaiek ekoiztu zuten.\nSam Mendesek 2002. urtean "Camino a la perdición" lana zinemara egokitu zuen. Lau urte lehenago, Max Allan Collins eta Richard Piers Raynerren komikia argitaratu zuten, era berean Kazuo Koikeren "Lone Wolf and Cub" mangan oinarritzen dena. Komiki moldaketa onenetako bat dela esan ohi da.\nMarjane Satrapik “Persepolis” obra autobiografikoa sortu zuen, zuri-beltzean plazaratua, bere haurtzaroko eta gaztaroko bizipenak jasoz. Frantzian 2007. urtean, Vincent Paronnaudek zuzenduta, animaziozko film bezala aurkeztu zen, sari eta izendapen garrantzitsuak lortuz.\nAmaitzeko, James O 'Barr komikigileak sortutako "The crow" istorioa aipatu beharra dago, komikiaren historiaren eleberri grafiko independenterik salduena alegia. Angulemako komiki jaialdian Storyteller saria irabazi zuen eta Alex Proyasek zinemara eraman zuen 1994. urtean. Pertsonaiaren iluntasun eta esentzia maisutasunez mantenduz, kultuzko film bihurtu zen.\nKomikia eta zinemaren arteko harreman zerrenda bukaezina da, baina, zein izango litzateke zure ustez inoiz egin den egokitzapenik onena?\nSin city: erreferentziazko obra, komikia eta pelikula\nWanted: komikia eta pelikula\nV de Vendetta: komikia eta pelikula\nCamino a la perdición: komikia eta pelikula\nLone wolf and cub: komikia\nPersepolis: komikia eta pelikula\nThe crow: komikia eta pelikula


hauteskundeak • ZUZEU\nMiraria - Bertze hedabide batetik galdegin zidaten atzo zer azpimarratuko nukeen Nafarroak gobernu desberdin batekin bizi izan dituen lau urte hauetaz. Zenbait konturen artean ibili nintzen sigi-sa...\nImmobilismoa premiazkoa da - Danel Agirrek Gipuzkoako Hitzan. . Zutabegintzaren Denis Itxaso naiz. Eternitatea daramat egitekorik aldatu gabe. Ispilura begiratu, eta hasi nintzeneko tip...\n[Bipareta] Zer da arriskutsuagoa, euskaraz ez dakien makina ala politikari zelataria?\n[Bipareta] Zer da arriskutsuagoa, euskaraz ez dakien makina ala politikari zelataria? - Arrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen g...\nTetrisa - Javier Esparza ez da munduko politikaririk azkarrena, baina ederki jakin du bere lehentasunak identifikatzen: abertzaleak eta abertzaleen lagunak Nafarroako erakundeetatik bota eta bo...\nEgon trankil - Izquierda-Ezkerra, Ezker Batuak eta Batzarrek osaturiko koalizioa, Nafarroako laukoaren hanka ahulena ez ezik, deserosoena ere izan da lau urte hauetan. Deserosoa, kolizi...


Intsekturik gabeko mundu bat? | EIBZko liburutegia\nKategoria Albistea, Artikulu laburrak, D eredua, DBH 1. eta 2. mailak, Euskara, Gaztezulo, Ingurumena, etiketak Ane Urrutikoetxea, Intsektuak, Science aldizkaria by liburutegia. Gorde lotura.